qundao/data-zh-poetry huggingface dataset:
南歌子·三首
作者：秦观
朝代：宋

玉漏迢迢尽，银潢淡淡横。梦回宿酒未全醒。已被邻鸡催起、怕天明。臂上妆犹在，襟间泪尚盈。水边灯火渐人行。天外一钩残月、带三星。愁鬓香云坠，娇眸水玉裁。月屏风幌为谁开。天外不知音耗、百般猜。玉露沾庭砌，金风动琯灰。相看有似梦初回。只恐又抛人去、几时来。香墨弯弯画，燕脂淡淡匀。揉蓝衫子杏黄裙。独倚玉阑无语、点檀唇。人去空流水，花飞半掩门。乱山何处觅行云。又是一钩新月、照黄昏。
南歌子·愁鬓香云坠
作者：秦观
朝代：宋
体裁：词

愁鬓香云坠，娇眸水玉裁。月屏风幌为谁开。天外不知音耗、百般猜。玉露沾庭砌，金风动琯灰。相看有似梦初回。只恐又抛人去、几时来。
南歌子·愁鬓香云坠
作者：秦观
朝代：宋

愁鬓香云坠，娇眸水玉裁。
月屏风幌为谁开。
天外不知音耗、百般猜。
玉露沾庭砌，金风动管灰。
相看有似梦初回。
只恐又抛人去、几时来。
南歌子·玉漏迢迢尽
作者：秦观
朝代：宋
体裁：词

玉漏迢迢尽，银潢淡淡横。梦回宿酒未全醒。已被邻鸡催起、怕天明。臂上妆犹在，襟间泪尚盈。水边灯火渐人行。天外一钩残月、带三星。
南歌子·玉漏迢迢尽
作者：秦观
朝代：宋

玉漏迢迢尽，银潢淡淡横。梦回宿酒未全醒，已被邻鸡催起怕天明。臂上妆犹在，襟间泪尚盈。水边灯火渐人行，天外一钩残月带三星。
南歌子·霭霭凝春态
作者：秦观
朝代：宋

霭霭凝春态，溶溶媚晓光。何期容易下巫阳。祗恐使君前世、是襄王。暂为清歌驻，还因暮雨忙。瞥然归去断人肠。空使兰台公子、赋高唐。
南歌子·霭霭迷春态
作者：秦观
朝代：宋
体裁：词

霭霭迷春态，溶溶媚晓光。不应容易下巫阳。只恐翰林前世、是襄王。暂为清歌驻，还因暮雨忙。瞥然飞去断人肠。空使兰台公子、赋高唐。
南歌子·香墨弯弯画
作者：秦观
朝代：宋
体裁：词

香墨弯弯画，燕脂淡淡匀。揉蓝衫子杏黄裙。独倚玉阑无语、点檀唇。人去空流水，花飞半掩门。乱山何处觅行云。又是一钩新月、照黄昏。
南歌子·香墨弯弯画
作者：秦观
朝代：宋

香墨弯弯画，燕脂淡淡匀。揉蓝衫子杏黄裙，独倚玉阑无语点檀唇。人去空流水，花飞半掩门。乱山何处觅行云？又是一钩新月照黄昏。
南歌子（三之二）
作者：秦观
朝代：宋

愁鬓香云坠，娇眸水玉裁。月屏风幌为谁开。天外不知音耗、百般猜。玉露沾庭砌，金凤动琯灰。相看有似梦初回。只恐又抛人去、几时来。
南池
作者：秦观
朝代：宋

汎汎池中凫，上下与水俱。不与水争力，所以全其躯。遇物贵含垢，修身戒明污。胡能若云月，浪自惊群愚。
南池
作者：秦观
朝代：宋

泛泛池中凫，上下与水俱。不与水争力，所以全其躯，遇物贵含垢，修身戒明污。胡能若云月，浪自惊群愚。
南池
作者：秦观
朝代：宋

泛泛池中鳬，上下与水俱。
不与水争力，所以全其躯。
遇物贵含垢，修身戒明污。
胡能若云月，浪自惊群愚。
南都新亭行寄王子发
作者：秦观
朝代：宋

洛水沄沄天上动，道入隋渠下梁宋。
宋都堤上十二亭，一一飞惊若鸾凤。
光华远继周王雅，宴喜还归鲁侯颂。
玉觞严令肃衣冠，金缕哀音绕梁栋。
娟娟残月照波翻，习习暖风吹鸟咔。
何处高帆落文鹢，谁家骏马嘶征鞚。
柳枝芳草恨连天，暮雨朝云同昨梦。
借问亭名制者谁，留守王公才望重。
胸中云梦吞八九，日解千牛节皆中。
祥符相公实曾祖，庭列三槐多伯仲。
承明厌直出荆州，转守此都行大用。
此都去天纔尺五，交广荆扬归引控。
兔园事迹化黄埃，清泠文雅堪长恸。
舳舻衔尾车挂轊，昨日出迎今日送。
送故迎新无已时，古往今来相戏弄。
亭下嵚崎淮海客，末路逢公诗酒共。
一樽明日难重持，岂恤官期后芒种。
今年气候颇云早，夭矫梅花春欲纵。
行见亭中祖帐开，千乘送公归法从。
南都新亭行寄王子发
作者：秦观
朝代：宋

洛水沄沄天上动，道入隋渠下梁宋。宋都堤上十二亭，一一飞惊若鸾凤。光华远继周王雅，宴喜还归鲁侯颂。玉觞严令肃衣冠，金缕哀音绕梁栋。娟娟残月照波翻，习习暖风吹鸟哢。何处高帆落文鹢，谁家骏马嘶征鞚。柳枝芳草恨连天，暮雨朝云同昨梦。借问亭名制者谁，留守王公才望重。胸中云梦吞八九，日解千牛节皆中。祥符相公实曾祖，庭列三槐多伯仲。承明厌直出荆州，转守此都行大用。此都去天才尺五，交广荆扬归引控。兔园事迹化黄埃，清泠文雅堪长恸。舳舻衔尾车挂轊，昨日出迎今日送。送故迎新无已时，古往今来相戏弄。亭下嵚崎淮海客，末路逢公诗酒共。一樽明日难重持，岂恤官期后芒种。今年气候颇云早，夭矫梅花春欲纵。行见亭中祖帐开，千乘送公归法从。
即席次君礼年兄韵
作者：秦观
朝代：宋

情舒喜面山浮翠，袖满熏风凉透时。
萍碎锦鳞金网举，影差帘燕玉鈎垂。
轻轻篆鼎凝香细，款款方壶转漏迟。
清兴比来同约久，趣多深意古人诗。
即席次君礼年兄韵
作者：秦观
朝代：宋

情舒喜面山浮翠，袖满薰风凉透时。萍碎锦鳞金网举，影差帘燕玉钩垂。轻轻篆鼎凝香细，款款方壶转漏迟。清兴比来同约久，趣多深意古人诗。
即席次君礼年兄韵
作者：秦观
朝代：宋

情舒喜面山浮翠，袖满薰风凉透时。
萍碎锦鳞金网举，影差帘燕玉钩垂。
轻轻篆鼎凝香细，款款方壼转漏迟。
清兴比来同约久，趣多深意古人诗。
又别牛司理
作者：秦观
朝代：宋
体裁：七言绝句

半年淹恤越溪滨，好爱如君只数人。解手莫令书信断，故园桑梓幸相邻。
反初
作者：秦观
朝代：宋

昔年淮海未，邂逅安期生。记我有灵骨，法当游太清。区中缘未断，方外道难成。一落世间网，五十换嘉平。夜参半不寝，披衣涕纵横。誓当反初服，仍先谢诸彭。晞发阳之阿，餔啜太和精。心将虚无合，身与元气并。陟降三境中，高真相送迎。琅函纪前绩，金蒲锡嘉名。耿光洞寥廓，不借日月明。故栖黄埃裹，绝想空复情。
反初
作者：秦观
朝代：宋

昔年淮海未，邂逅安期生。
记我有灵骨，法当游太清。
区中缘未断，方外道难成。
一落世间网，五十换嘉平。
夜参半不寝，披衣涕纵横。
誓当反初服，仍先谢诸彭。
晞髮阳之阿，餔餟太和精。
心将虚无合，身与元气并。
陟降三境中，高真相送迎。
琅函纪前绩，金蒲锡嘉名。
耿光洞寥廓，不借日月明。
故栖黄埃裹，绝想空復情。
反初
作者：秦观
朝代：宋

昔年淮海未，邂逅安期生。记我有灵骨，法当游太清。区中缘未断，方外道难成。一落世间网，五十换嘉平。夜参半不寝，披衣涕纵横。誓当反初服，仍先谢诸彭。曦发阳之阿，餔餟太和精。心将虚无合，身与元气并。陟降三境中，高真相送迎。琅函纪前绩，金薄鍚嘉名。耿光洞寥廓，不借日月明。故栖黄埃裹，绝想空复情。
口号
作者：秦观
朝代：宋
体裁：七言绝句

平原居士今无影，鹦鹉空洲谁举杯。犹有渔阳掺檛鼓，为君醉后作轻雷。
句
作者：秦观
朝代：宋

断霞一抹海天低。梦魂思汝鸟工往，事故著人羊负来。高邮西北多巨湖，累累相贯如连珠。槿篱护药才通径，竹笕通泉白遍村。泥新乌栋初巢燕，萍匝荒池已集蜻。自是我翁多盛德，顿回秋色作春阴。雨砌堕危芳，风檐纳飞凉。城晚通云雾，亭深到芰荷。
句
作者：秦观
朝代：宋

雨砌坠危芳，风檐纳飞凉。
句·其一
作者：秦观
朝代：宋
体裁：句

断霞一抹海天低。
句·其七
作者：秦观
朝代：宋

雨砌堕危芳，风檐纳飞凉。
句·其三
作者：秦观
朝代：宋

高邮西北多巨湖，累累相贯如连珠。
句·其二
作者：秦观
朝代：宋

梦魂思汝鸟工往，事故着人羊负来。
句·其二
作者：秦观
朝代：宋

梦魂思汝鸟工往，事故著人羊负来。
句·其五
作者：秦观
朝代：宋

泥新乌栋初巢燕，萍匝荒池已集蜻。
句·其八
作者：秦观
朝代：宋

城晚通云雾，亭深到芰荷。
句·其六
作者：秦观
朝代：宋

自是我翁多盛德，顿回秋色作春阴。
句·其四
作者：秦观
朝代：宋

槿篱护药才通径，竹笕通泉白遍村。
句·其四
作者：秦观
朝代：宋

槿篱护药纔通径，竹笕通泉白遍村。
司马迁
作者：秦观
朝代：宋
体裁：古风

子长少不羁，发轫遍丘壑。晚遭李陵祸，愤悱思远托。高辞振幽光，直笔诛隐恶。驰骋数千载，贯穿百家作。至今青简上，文彩炳金雘。高才忽小疵，难用常情度。譬彼海运鹏，岂复顾缯缴。区区班叔皮，未易议疏略。
司马迁
作者：秦观
朝代：宋

子长少不羁，发轫遍丘壑。
晚遭李陵祸，愤悱思远託。
高辞振幽光，直笔诛隠恶。
驰骋数千载，贯穿百家作。
至今青简上，文彩炳金雘。
高才忽小疵，难用常情度。
譬彼海运鹏，岂復顾缯缴。
区区班叔皮，未易议疏略。
同子瞻端午日游诸寺赋得深字
作者：秦观
朝代：宋

太史抱孤韵，畅怀在登临。别乘载邹枚，佳辰事幽寻。参差水石瘦，窅窕房栊深。清磬发疏箔，妙香横素襟。复登窣堵波，环回瞩嵚崟。双溪贯城郭，暝色带孤禽。凉飙动爽籁，薄雨生微阴。尘想澹清涟，牢愁洗芳斟。挥箑订往古，援毫示来今。愧无刻烛敏，续此金玉音。
同子瞻端午日游诸寺赋得深字
作者：秦观
朝代：宋

太史抱孤韵，畅怀在登临。
别乘载邹枚，佳辰事幽寻。
参差水石瘦，窅窕房栊深。
清磬发疏箔，妙香横素襟。
复登窣堵波，环回瞩嶔崟。
双溪贯城郭，暝色带孤禽。
凉飙动爽籁，薄雨生微阴。
尘想澹清涟，牢愁洗芳斟。
挥箑订往古，援毫示来今。
愧无刻烛敏，续此金玉音。
同子瞻端午日游诸寺赋得深字
作者：秦观
朝代：宋

太史抱孤韵，畅怀在登临。
别乘载邹枚，佳辰事幽寻。
参差水石瘦，窅窕房栊深。
清磬发疏箔，妙香横素襟。
復登窣堵波，环回瞩嵚崟。
双溪贯城郭，暝色带孤禽。
凉飈动爽籁，薄雨生微阴。
尘想澹清涟，牢愁洗芳斟。
挥箑订往古，援毫示来今。
愧无刻烛敏，续此金玉音。
同子瞻赋游惠山三首
作者：秦观
朝代：宋

辍棹纵幽讨，篮舆入青苍。圆顶相邀迓，旃檀燎深堂。层峦淡如洗，杰阁森欲翔。林芳含雨滋，岫日隔林光。涓涓续清溜，靡靡传幽香。俯仰佳览眺，悠哉身世忘。史君厌机械，所与惟散人。顾惭蒹葭陋，缪倚琼枝新。上干青磝磝，下属白磷磷。洞天不知老，金界无栖尘。缅彼人间世，乌蟾阅青旻。讵得踵三隐，山阿相与邻。楼观相复重，邈然閟深樾。九龙吐清泠，㶁㶁曾未绝。罂缶驰千里，真珠犹不灭。况复从茶仙，兹焉试葵月。岸巾尘想消，散策佳兴发。何以慰遨嬉，操觚继前辙。
同子瞻赋游惠山三首·其一
作者：秦观
朝代：宋
体裁：古风

辍棹纵幽讨，篮舆入青苍。圆顶相邀迓，旃檀燎深堂。层峦淡如洗，杰阁森欲翔。林芳含雨滋，岫日隔林光。涓涓续清溜，靡靡传幽香。俯仰佳览眺，悠哉身世忘。
同子瞻赋游惠山三首·其三
作者：秦观
朝代：宋

楼观相复重，邈然閟深樾。九龙吐清泠，㶁㶁曾未绝。罂缶驰千里，真珠犹不灭。况复从茶仙，兹焉试葵月。岸巾尘想消，散策佳兴发。何以慰遨嬉，操觚继前辙。
同子瞻赋游惠山三首·其三
作者：秦观
朝代：宋

楼观相复重，邈然閟深樾。
九龙吐清泠，㶁㶁曾未绝。
罂缶驰千里，真珠犹不灭。
况復从茶僊，兹焉试葵月。
岸巾尘想消，散策佳兴发。
何以慰遨嬉，操觚继前辙。
同子瞻赋游惠山三首·其二
作者：秦观
朝代：宋

史君厌机械，所与惟散人。顾惭蒹葭陋，缪倚琼枝新。上干青磝磝，下属白磷磷。洞天不知老，金界无栖尘。缅彼人间世，乌蟾阅青旻。讵得踵三隐，山阿相与邻。
同子瞻赋游惠山三首·其二
作者：秦观
朝代：宋

史君厌机械，所与惟散人。
顾惭蒹葭陋，缪倚琼枝新。
上干青磝磝，下属白磷磷。
洞天不知老，金界无栖尘。
缅彼人间世，乌蟾阅青旻。
讵得踵三隠，山阿相与邻。
吕与叔挽章四首
作者：秦观
朝代：宋

举举西州士，来为邦国华。艺文尤尔雅，经术自名家。正有高山仰，俄成逝水嗟。贤人各有数，不独岁龙蛇。数日音容隔，人琴遂已虚。门生应有谥，国史可无书。旧室悬蛛网，遗编走蠹鱼。定无封禅草，平日笑相如。
吕与叔挽章四首·其一
作者：秦观
朝代：宋
体裁：五言律诗

举举西州士，来为邦国华。艺文尤尔雅，经术自名家。正有高山仰，俄成逝水嗟。贤人各有数，不独岁龙蛇。
吕与叔挽章四首·其三
作者：秦观
朝代：宋
体裁：七言绝句

追惟献岁发春间，和我新诗忆故山。今日始知诗是谶，魂兮应已度函关。
吕与叔挽章四首·其三
作者：秦观
朝代：宋

追惟献岁发春间，和我新诗忆故山。今日始知诗是谶，魂兮应已度函关。风流云散了无馀，天禄空存旧直庐。小吏独来开锁钥，案头尘满校残书。
吕与叔挽章四首·其二
作者：秦观
朝代：宋
体裁：五言律诗

数日音容隔，人琴遂已虚。门生应有谥，国史可无书。旧室悬蛛网，遗编走蠹鱼。定无封禅草，平日笑相如。
吕与叔挽章四首·其四
作者：秦观
朝代：宋

风流云散了无余，天禄空存旧直庐。
小吏独来开锁钥，案头尘满校残书。
吕与叔挽章四首·其四
作者：秦观
朝代：宋

风流云散了无馀，天禄空存旧直庐。小吏独来开锁钥，案头尘满校残书。
吴兴道中
作者：秦观
朝代：宋
体裁：古风

僶俛荜门下，十年守一方。胡为御舟者，挽我置此傍。青山不肯尽，流水故意长。虽云道理远，瓦樽有酒浆。
呈公闢
作者：秦观
朝代：宋

东归行路叹贤哉，碧落新除宠上才。白傅林塘随画去，吴山花鸟入诗来。唱酬自有微之在，谈笑应容逸少陪。除此两翁相见外，不知三径为谁开。
呈李公择
作者：秦观
朝代：宋

青笺擘处银鈎断，红袂分时五筯悬。
云脚渐收风色紧，半规斜日射归船。
呈李公择
作者：秦观
朝代：宋

青笺擘处银钩断，红袂分时五箸悬。云脚渐收风色紧，半规斜日射归船。
和东坡红鞓带
作者：秦观
朝代：宋

君不见相如容貌穷不枯，卓氏耻之分百奴。一朝奉指使筇笮，驷马赤车从万夫。仲元君平更高妙，寄食耕卜霜眉须。两川人物古不乏，数子风流今可无。参军少年饱经术，期作侍中司御壶。老披青衫更矍铄，上马不用儿孙扶。一朝忽解印绶去，耻将诗礼攘裙襦。悬知百年事已定，却笑列仙形甚臞。东阡北陌西风入，瑞草桥边人叫呼。想见红围照白发，颓然醉卧文君垆。
和东坡红鞓带
作者：秦观
朝代：宋

君不见相如容貌穷不枯，卓氏耻之分百奴。
一朝奉指使筇筰，驷马赤车从万夫。
仲元君平更高妙，寄食耕卜霜眉鬚。
两川人物古不乏，数子风流今可无。
参军少年饱经术，期作侍中司御壶。
老披青衫更矍铄，上马不用儿孙扶。
一朝忽解印绶去，耻将诗礼攘裙襦。
悬知百年事已定，却笑列仙形甚臞。
东阡北陌西风入，瑞草桥边人叫呼。
想见红围照白髮，颓然醉卧文君垆。
和东城红鞓带
作者：秦观
朝代：宋

君不见相如容貌穷不枯，卓氏耻之分百奴。一朝奉指使筇筰，驷马赤车从万夫。仲元君平更高妙，寄食耕卜霜眉须。两川人物古不乏，数子风流今可无。参军少年饱经术，期作侍中司御壼。老披青衫更矍铄，上马不用儿孙扶。一朝忽解印缓去，耻将诗礼攘裙襦。悬知百年事已定，郤笑列仙形甚臞。东阡北陌西风入，瑞草桥边人叫呼。想见红围照白发，颓然醉卧文君垆。
和书天庆观贺秘监堂三首
作者：秦观
朝代：宋

老仙旧地枕东城，古木参天警昼声。我亦愿为方外友，风流何必并时生。史君平昔慕玄清，一到祠堂意一新。户外黄冠应指点，公应便是谪仙人。衣屦萧条气久清，豪家门馆未尝行。朱甍碧瓦何从得，疑有阴兵夜助成。
和书天庆观贺秘监堂三首·其一
作者：秦观
朝代：宋
体裁：七言绝句

老仙旧地枕东城，古木参天警昼声。我亦愿为方外友，风流何必并时生。
和书天庆观贺秘监堂三首·其三
作者：秦观
朝代：宋
体裁：七言绝句

衣屦萧条气久清，豪家门馆未尝行。朱甍碧瓦何从得，疑有阴兵夜助成。
和书天庆观贺秘监堂三首·其二
作者：秦观
朝代：宋
体裁：七言绝句

史君平昔慕玄清，一到祠堂意一新。户外黄冠应指点，公应便是谪仙人。
和书观妙庵
作者：秦观
朝代：宋

龙瑞宫中种玉人，诛茅结室傍秋云。
自言洞裏山川别，此处千分未一分。
和书观妙庵
作者：秦观
朝代：宋
体裁：七言绝句

龙瑞宫中种玉人，诛茅结室傍秋云。自言洞里山川别，此处千分未一分。
和刘仆射感旧言怀寄苏左丞左丞昔守南京仆射
作者：秦观
朝代：宋

三禁提衡系扰龙，拜无烧尾有家风。
班行旧号青云士，宾主今为黄合公。
炯炯坐屏云母隔，珊珊行佩水苍同。
自惊初到蓬莱上，便见骊珠出海宫。
和刘仆射感旧言怀寄苏左丞左丞昔守南京仆射方为幕客今同为执政作此诗仆射诗略记其一联云论文青眼今犹在报国丹心老更同
作者：秦观
朝代：宋
体裁：七言律诗

三禁提衡系扰龙，拜无烧尾有家风。班行旧号青云士，宾主今为黄閤公。烱烱坐屏云母隔，珊珊行佩水苍同。自惊初到蓬莱上，便见骊珠出海宫。
和子瞻双石
作者：秦观
朝代：宋

天镵海滨石，郁若龟毛绿。信为小仇池，气象宛然足。连岩下空洞，鼎张彭亨腹。双峰照清涟，春眉镜中蹙。疑经女娲鍊，或入金华牧。炉熏充云气，研滴当川渎。尤物足移人，不必珠与玉。道旁初无异，汉将疑虎伏。支机亦何据，但出君平卜。奇礓入华林，倾都自追逐。我愿作陈那，令吼震山谷。一拳既在梦，二驹空所欲。大士舍宝陀，仙人遗句曲。惟诗落人间，如传置邮速。
和子瞻双石
作者：秦观
朝代：宋

天镵海滨石，鬰若龟毛绿。
信为小仇池，气象宛然足。
连岩下空洞，鼎张彭亨腹。
双峰照清涟，春眉镜中蹙。
疑经女娲炼，或入金华牧。
鑪熏充云气，研滴当川渎。
尤物足移人，不必珠与玉。
道旁初无异，汉将疑虎伏。
支机亦何据，但出君平卜。
奇礓入华林，倾都自追逐。
我愿作陈那，令吼震山谷。
一拳既在梦，二驹空所欲。
大士舍宝陀，仙人遗句曲。
惟诗落人间，如传置邮速。
和孙莘老游龙洞寄孙傅师
作者：秦观
朝代：宋

苇萧传火度冥冥，作入清都醉魄醒。草隐月崖垂风尾，风生阴穴带龙腥。壁间泉贮千锺碧，门外天横数尺青。更欲仗筇留顷刻，却疑朝市已千龄。
和孙莘老题召伯斗野亭
作者：秦观
朝代：宋
体裁：古风

淮海破冬仲，雪霜滋不平。菱荷枯折尽，积水寒更清。辍棹得佳观，湖天绕朱甍。信美无与娱，浊醪聊自倾。北眺桑梓国，悠然白云生。南望古邗沟，沧波带芜城。村墟翳茅竹，孤烟起晨烹。檐间鸟声落，客子念当行。揽衣视日景，薄阴漏微明。何时复来游，春风发鲜荣。
和孙莘老题召伯斗野亭
作者：秦观
朝代：宋

淮海破冬仲，雪霜滋不平。
菱荷枯折尽，积水寒更清。
辍棹得佳观，湖天绕朱甍。
信美无与娱，浊醪聊自倾。
北眺桑梓国，悠然白云生。
南望古邗沟，沧波带芜城。
村墟翳茅竹，孤烟起晨烹。
檐间鸟声落，客子念当行。
揽衣视日景，薄阴漏微明。
何时復来游，春风发鲜荣。
和工部侍郎新章
作者：秦观
朝代：宋

甍栋相连收亩中，出门遥见大明宫。朝元虽共浮丘伯，煮苕还同桑苎翁。
和工部侍郎新章
作者：秦观
朝代：宋

甍栋相连数亩中，出门遥见大明宫。
朝元虽共浮丘伯，煮苕还同桑苎翁。
和工部侍郎新章
作者：秦观
朝代：宋

甍栋相连数亩中，出门遥见大明宫。朝元虽共浮丘伯，煮苕还同桑苧翁。
和显之长老
作者：秦观
朝代：宋

禅子观因缘，寸晷无复余。
讲人治经论，艾夜犹未除。
冷风奏哀松，寒月挂碧虚。
此意了不谕，悲哉同翳如。
和显之长老
作者：秦观
朝代：宋

禅子观因缘，寸晷无复馀。讲人治经论，艾夜犹未除。冷风奏哀松，寒月挂碧虚。此意了不谕，悲哉同翳如。
和显之长老
作者：秦观
朝代：宋

禅子观因缘，寸晷无復余。
讲人治经论，艾夜犹未除。
冷风奏哀松，寒月挂碧虚。
此意了不谕，悲哉同翳如。
和游金山
作者：秦观
朝代：宋

江流会扬子，汹汹东南骛。海门划前开，金山屹中据。鼓钟食万指，金雘栖千柱。夜庭游月波，晓观抟香雾。天清猿鸟哀，风暗鱼龙怒。云物横古今，涛波阅晨暮。三州气色来，上下端倪露。伟哉元气间，此胜知谁聚。念昔憩精庐，登临辄忘去。汲新试团月，饭素羹魁芋。妙兴入芳藤，真境在芒屦。别来景暑换，寤寐经从处。忽蒙珠璧投，了与云峦遇。幽光烱肝肺，爽气森庭户。区中多滞念，方外饶奇趣。寄语山阿人，泠然行复御。
和游金山
作者：秦观
朝代：宋

江流会扬子，汹汹东南骛。
海门划前开，金山屹中据。
鼓钟食万指，金雘栖千柱。
夜庭游月波，晓观抟香雾。
天清猿鸟哀，风暗鱼龙怒。
云物横古今，涛波阅晨暮。
三州气色来，上下端倪露。
伟哉元气间，此胜知谁聚。
念昔憩精庐，登临辄忘去。
汲新试团月，饭素羹魁芋。
妙兴入芳藤，真境在芒屦。
别来景暑换，寤寐经从处。
忽蒙珠璧投，了与云峦遇。
幽光烱肝肺，爽气森庭户。
区中多滞念，方外饶奇趣。
寄语山阿人，泠然行復御。
和王定国
作者：秦观
朝代：宋
体裁：古风

峥嵘岁月徂，物色莽于邑。欢言公子至，坐失百忧集。宵箔蕙烟横，寒炮玉脂泣。勉旃决南图，荷华行满隰。
和王定国
作者：秦观
朝代：宋

峥嵘岁月徂，物色莽於邑。欢言公子至，坐失百忧集。宵箔蕙烟横，寒炮玉脂泣。勉旃决南图，荷华行满隰。
和王忠玉提刑
作者：秦观
朝代：宋

嵩峰何其高，峰高气尤清。
念昔秋欲老，从公峰下行。
古木上参天，哀禽报新晴。
修涂云外转，槁叶风中零。
曛黑度伊水，眇然古今情。
黎明出龙门，山川莽难名。
信美非吾土，顾瞻怀楚萍。
美人天一方，伤哉谁目成。
黄绶我聊尔，白鸥公勿惊。
糟醨可餔啜，古人忌偏醒。
和王忠玉提刑
作者：秦观
朝代：宋

嵩峰何其高，峰高气尤清。念昔秋欲老，从公峰下行。古木上参天，哀禽报新晴。脩涂云外转，槁叶风中零。曛黑度伊水，眇然古今情。黎明出龙门，山川莽难名。信美非吾土，顾瞻怀楚萍。美人天一方，伤哉谁目成。黄绶我聊尔，白鸥公勿惊。糟醨可餔啜，古人忌偏醒。
和王通叟琵琶梦
作者：秦观
朝代：宋

鶗鴂鸣时众芳歇，华堂梦断音容绝。风惊玉露不成圆，一夜芙蕖泣秋月。金纹捍面紫檀槽，曾抱花前送酒舠。庾郎江令费珠璧，小砑红笺挥兔毫。风流云散令人瘦，忍看曲尘昏锦绶。楚水悠悠更不西，上天破鉴空依旧。
和王通叟琵琶梦
作者：秦观
朝代：宋

鶗鴂鸣时众芳歇，华堂梦断音容绝。
风惊玉露不成圆，一夜芙蕖泣秋月。
金纹捍面紫檀槽，曾抱花前送酒舠。
庾郎江令费珠璧，小砑红笺挥兔毫。
风流云散令人瘦，忍看曲尘昏锦绶。
楚水悠悠更不西，上天破鑑空依旧。
和程给事赟阇黎化去之什
作者：秦观
朝代：宋

风流云散越王城，珍重阇黎愿力成。不使邓尼惊倒化，祇教白傅叹先行。早因妙契窥曹洞，竟以清芬继肇生。回首中庭旌骑散，月华还可一方明。
和程给事赟阇黎化去之什
作者：秦观
朝代：宋

风流云散越王城，珍重阇黎愿力成。
不使邓尼惊倒化，祇教白傅叹先行。
早因妙契窥曹洞，竟以清芬继肇生。
迴首中庭旌骑散，月华还可一方明。
和程给事赠虞道判六首
作者：秦观
朝代：宋

人枣交梨近可餐，不须地肺及天坛。
龟藏坎海毛皆绿，凤宿离宫色自丹。
和程给事赠虞道判六首
作者：秦观
朝代：宋

使君本往道家山，时访玄都太古坛。
阴惠已能追许令，治功不独过韦丹。
和程给事赠虞道判六首
作者：秦观
朝代：宋

刀圭云母具晨餐，门对三层步斗坛。夜考鹤经分七九，晓占岁气辨{左黄右令}丹。
和程给事赠虞道判六首
作者：秦观
朝代：宋

刀圭云母具晨餐，门对三层步斗坛。夜考鹤经分七九，晓占岁气辨黅丹。火枣交梨近可餐，不须地肺及天坛。龟藏坎海毛皆绿，凤宿离宫色自丹。紫府沉沉掩夜关，竹阴清扫月中坛。岁星偷得桃枝碧，董奉栽成李子丹。囊中玉色已经餐，醉拂丝桐坐杏坛。应笑倦游尘滓客，鬓毛萧瑟事铅丹。汉武游心缥缈间，文成五利尽登坛。何如屈曲韩夫子，不羡神君白玉丹。使君本住道家山，时访玄都太古坛。阴惠已能追许令，治功不独过韦丹。
和程给事赠虞道判六首·其一
作者：秦观
朝代：宋
体裁：七言绝句

刀圭云母具晨餐，门对三层步斗坛。夜考鹤经分七九，晓占岁气辨黅丹。
和程给事赠虞道判六首·其三
作者：秦观
朝代：宋
体裁：七言绝句

紫府沉沉掩夜关，竹阴清扫月中坛。岁星偷得桃枝碧，董奉栽成李子丹。
和程给事赠虞道判六首·其二
作者：秦观
朝代：宋
体裁：七言绝句

火枣交梨近可餐，不须地肺及天坛。龟藏坎海毛皆绿，凤宿离宫色自丹。
和程给事赠虞道判六首·其五
作者：秦观
朝代：宋
体裁：七言绝句

汉武游心缥缈间，文成五利尽登坛。何如屈曲韩夫子，不羡神君白玉丹。
和程给事赠虞道判六首·其六
作者：秦观
朝代：宋
体裁：七言绝句

使君本住道家山，时访玄都太古坛。阴惠已能追许令，治功不独过韦丹。
和程给事赠虞道判六首·其四
作者：秦观
朝代：宋
体裁：七言绝句

囊中玉色已经餐，醉拂丝桐坐杏坛。应笑倦游尘滓客，鬓毛萧瑟事铅丹。
和莘老游龙洞
作者：秦观
朝代：宋

苇萧传火度冥冥，乍入清都醉魄醒。草隐月崖垂凤尾，风生阴穴带龙腥。壁间泉贮千钟碧，门外天横数尺青。更欲仗筇留顷刻，却疑朝市已千龄。
和莘老游龙洞
作者：秦观
朝代：宋

苇萧传火度冥冥，乍入清都醉魄醒。
草隠月崖垂凤尾，风生阴穴带龙腥。
壁间泉贮千钟碧，门外天横数尺青。
更欲仗笻留顷刻，却疑朝市已千龄。
和蔡天启赠文潜之什
作者：秦观
朝代：宋

蔡侯饱学困千釜，濯足清江起南土。剧谈颇似燕客豪，快夺范雎如坠雨。东城桥梓未足论，柏直何为口方乳。蒋侯山中伴香火，三年不厌长蔬苦。平生瑰玮有谁同，要得张侯三日语。昼闲那自运甓忙，时清不用闻鸡舞。桓荣欢喜见车马，书册辛勤立门户。要当食肉似班超，猛虎何尝窥案俎。
和蔡天启赠文潜之什
作者：秦观
朝代：宋

蔡侯饱学困千釜，濯足清江起南土。
剧谈颇似燕客豪，快夺范雎如坠雨。
东城桥梓未足论，栢直何为口方乳。
蒋侯山中伴香火，三年不厌长蔬苦。
平生瑰玮有谁同，要得张侯三日语。
昼闲那自运甓忙，时清不用闻鷄舞。
桓荣欢喜见车马，书册辛勤立门户。
要当食肉似班超，猛虎何尝窥案俎。
和虚飘飘
作者：秦观
朝代：宋

虚飘飘，虚飘飘。风寒飘絮浪，春暖履冰桥。势缓霜垂霰，声乾叶下条。雨中沤点没流水，风里綵云铺远霄。虚飘飘，比时光影犹坚牢。
和虚飘飘
作者：秦观
朝代：宋

虚飘飘，虚飘飘。
风寒飘絮浪，春暖履冰桥。
势缓霜垂霰，声干叶下条。
雨中沤点没流水，风裏綵云铺远霄。
虚飘飘，比时光影犹坚牢。
和裴仲谟摘白须行
作者：秦观
朝代：宋

仲将题凌云，比讫顟尽白。陆展媚侧室，星星染为黑。人生如寄耳，况复形与色。泽壑藏山舟，夜半输有力。厖眉三不遇，已矣何所惜。二毛赋秋兴，自爱颇姑息。闻诸古竺乾，毛发因地得。数穷反其本，蝼螘得而食。妙年光可鉴，炯若鸦羽戢。映梳渐萧肃，变化了无隙。所以梵志云，昔人已非昔。皤然君勿笑，子羽以貌失。信美如客儿，终翦施摩诘。我作白须行，而得养生术。
和裴仲谟摘白须行
作者：秦观
朝代：宋

仲将题凌云，比讫须尽白。陆展媚侧室，星星染为黑。人生如寄耳，况复形与色。泽壑藏山舟，夜半输有力。厖眉三不遇，已矣何所惜。二毛赋秋兴，自爱颇姑息。闻诸古竺乾，毛发因地得。数穷反其本，蝼蚁得而食。妙年光可鉴，烱若鸦羽戢。映梳渐萧肃，变化了无隙。所以梵志云，昔人已非昔。皤然君勿笑，子羽以貌失。信美如客儿，终剪施摩诘。我作白须行，而得养生术。
和裴仲谟摘白鬚行
作者：秦观
朝代：宋

仲将题凌云，比讫鬚尽白。
陆展媚侧室，星星染为黑。
人生如寄耳，况復形与色。
泽壑藏山舟，夜半输有力。
厖眉三不遇，已矣何所惜。
二毛赋秋兴，自爱颇姑息。
闻诸古竺干，毛髮因地得。
数穷反其本，蝼螘得而食。
妙年光可鉴，烱若鸦羽戢。
映梳渐萧肃，变化了无隙。
所以梵志云，昔人已非昔。
皤然君勿笑，子羽以貌失。
信美如客儿，终翦施摩诘。
我作白鬚行，而得养生术。
和裴仲谟放兔行
作者：秦观
朝代：宋
体裁：古风

兔饥食山林，兔渴饮川泽。与人不瑕玼，焉用苦求索。天寒草枯死，见窘何太迫。上有苍鹰祸，下有黄犬厄。一死无足悲，所耻败头额。敢期挥金遇，倒橐无难色。虽乖猎者意，颇塞仁人责。兔兮兔兮听我言，月中仙子最汝怜。不如亟返月中宿，休顾商岩并岳麓。
和黄冕仲寄题延平泠风阁
作者：秦观
朝代：宋
体裁：七言律诗

泠风三伏是清秋，虽有炎蒸不汝留。满地溪山归藻井，有时丝管下沧洲。快哉便得逍遥趣，偶尔还成汗漫游。谁为发挥无妙手，赋凌楚玉有家丘。
和黄法曹忆建溪梅花
作者：秦观
朝代：宋

海陵参军不枯槁，醉忆梅花悉绝倒。为怜一树傍寒溪，花水多情自相恼。清泪班班知有恨，恨春相逢苦不早。甘心结子待君来，洗雨梳风为谁好。谁云广平心似铁，不惜珠玑与挥扫。月没参横画角哀，暗香销尽令人老。天分四时不相贷，孤芳转盼同衰草。要须健步远移归，乱插繁华向晴昊。
和黄法曹忆建溪梅花
作者：秦观
朝代：宋
体裁：古风

海陵参军不枯槁，醉忆梅花愁绝倒。为怜一树傍寒溪，花水多情自相恼。清泪班班知有恨，恨春相逢苦不早。甘心结子待君来，洗雨梳风为谁好。谁云广平心似铁，不惜珠玑与挥扫。月没参横画角哀，暗香销尽令人老。天分四时不相贷，孤芳转盼同衰草。要须健步远移归，乱插繁华向晴昊。
品令
作者：秦观
朝代：宋
体裁：词

掉又惧。
天然个品格。
於中压一。
帘儿下时把鞋儿踢。
语低低、笑咭咭。
每每秦楼相见，见了无限怜惜。
人前强不欲相沾识。
把不定、脸儿赤。
品令 其一 二首
作者：秦观
朝代：宋
体裁：词

幸自得。一分索强，教人难吃。好好地恶了十来日。恰而今、较些不。须管啜持教笑，又也何须胳织。衠倚赖脸儿得人惜。放软顽、道不得。
品令·二首
作者：秦观
朝代：宋

幸自得。一分索强，教人难吃。好好地恶了十来日。恰而今、较些不。须管啜持教笑，又也何须胳织。衠倚赖脸儿得人惜。放软顽、道不得。掉又惧。天然个品格。于中压一。帘儿下时把鞋儿踢。语低低、笑咭咭。每每秦楼相见，见了无限怜惜。人前强不欲相沾识。把不定、脸儿赤。
品令·幸自得
作者：秦观
朝代：宋
体裁：词

幸自得。一分索强，教人难吃。好好地恶了十来日。恰而今、较些不。须管啜持教笑，又也何须肐织。衠倚赖脸儿得人惜。放软顽、道不得。
品令（二之一）
作者：秦观
朝代：宋

幸自得。一分索强，教人难吃。好好地恶了十来日。恰而今、较些不。须管啜持教笑，又也何须乞织。B666倚赖脸儿得人惜。放软顽、道不得。
品令（二之二）
作者：秦观
朝代：宋
体裁：词

掉又惧。天然个品格。于中压一。帘儿下时把鞋儿踢。语低低、笑咭咭。每每秦楼相见，见了无限怜惜。人前强不欲相沾识。把不定、脸儿赤。
喜迁莺
作者：秦观
朝代：宋

花香馥郁。正春色平中，海筹添屋。金马清才，玉麟旧守，帝遣暂临江国。冠盖光生南楚，川岳灵钟西蜀。堪羡是，有汪洋万顷，珠玑千斛。听祝。愿多寿，多福多男，溥作苍生福。碧柳绯桃，锦袍乌帽，辉映颜朱鬓绿。早见鹤楼风采，归掌鸾坡机轴。百岁里，庆团B622长似，冰轮满足。
喜迁莺·花香馥郁
作者：秦观
朝代：宋
体裁：词

花香馥郁。正春色平中，海筹添屋。金马清才，玉麟旧守，帝遣暂临江国。冠盖光生南楚，川岳灵钟西蜀。堪羡是，有汪洋万顷，珠玑千斛。听祝。愿多寿，多福多男，溥作苍生福。碧柳绯桃，锦袍乌帽，辉映颜朱鬓绿。早见鹤楼风采，归掌鸾坡机轴。百岁里，庆团长似，冰轮满足。
喜雨得城字
作者：秦观
朝代：宋
体裁：古风

阴阳有常职，代御不可并。一气或错缪，愆伏相寇兵。惟时四月交，南国厌久晴。风师挟帝令，呼号肆徂征。云师畏推逐，蓄意不敢争。雨师旷厥官，所苟朝夕生。黄尘暗如雾，掩彼日月明。帝眷一昔回，旱议沮莫行。番然需膏泽，夜半来雨声。黎明纵遐眺，沟浍各已盈。青秧散广亩，白水涵孤城。耕夫欣有托，水鸟飞且鸣。乃知化工妙，悠然信难名。行矣耘我穑，岁终伫坻京。
喜雨得城字
作者：秦观
朝代：宋

阴阳有常职，代御不可并。
一气或错缪，愆伏相寇兵。
惟时四月交，南国厌久晴。
风师挟帝令，呼号肆徂征。
云师畏推逐，蓄意不敢争。
雨师旷厥官，所苟朝夕生。
黄尘暗如雾，掩彼日月明。
帝眷一昔回，旱议沮莫行。
番然需膏泽，夜半来雨声。
黎明纵遐眺，沟浍各已盈。
青秧散广亩，白水涵孤城。
耕夫欣有託，水鸟飞且鸣。
乃知化工妙，悠然信难名。
行矣耘我穑，岁终竚坻京。
四绝
作者：秦观
朝代：宋

阴风一夜搅青冥，风定霏霏霰雪零。遥想玉真清境上，白虚光里诵黄庭。夜深楼上拨书眠，天在栏干四角边。风拂乱云毫发尽，独留璧月向人圆。天风吹月入栏干，乌鹊无声子夜阑。织女明星来枕上，了知身不在人间。本是匡山种杏人，出山来事碧虚君。上清欲问因何事，请看先山十丈文。
四绝·其一
作者：秦观
朝代：宋

阴风一夜搅青冥，风定霏霏霰雪零。
遥想玉真清境上，白虚光裏诵黄庭。
四绝·其一
作者：秦观
朝代：宋

阴风一夜搅青冥，风定霏霏霰雪零。遥想玉真清境上，白虚光里诵黄庭。
四绝·其三
作者：秦观
朝代：宋
体裁：七言绝句

天风吹月入栏干，乌鹊无声子夜阑。织女明星来枕上，了知身不在人间。
四绝·其二
作者：秦观
朝代：宋

夜深楼上拨书眠，天在栏干四角边。风拂乱云毫发尽，独留璧月向人圆。
四绝·其二
作者：秦观
朝代：宋

夜深楼上拨书眠，天在栏干四角边。
风拂乱云毫髮尽，独留璧月向人圆。
四绝·其四
作者：秦观
朝代：宋
体裁：七言绝句

本是匡山种杏人，出山来事碧虚君。上清欲问因何事，请看先山十丈文。
圆通院白衣阁
作者：秦观
朝代：宋

无边刹境一毫端，同住澄清觉海间。还似此花并此叶，坏空成住未曾闲。一根反本六根同，古佛传家有此风。满目红蕖参翠盖，不唯门里获圆通。
圆通院白衣阁
作者：秦观
朝代：宋

无边刹境一毫端，同住澄清觉海间。还似此花并此叶，坏空成往未曾闲。
圆通院白衣阁·其一
作者：秦观
朝代：宋

无边刹境一毫端，同住澄清觉海间。还似此花并此叶，坏空成住未曾闲。
圆通院白衣阁·其一
作者：秦观
朝代：宋

无边剎境一毫端，同住澄清觉海间。
还似此花并此叶，坏空成住未曾闲。
圆通院白衣阁·其二
作者：秦观
朝代：宋

一根反本六根同，古佛传家有此风。
满目红蕖参翠盖，不唯门裏获圆通。
圆通院白衣阁·其二
作者：秦观
朝代：宋

一根反本六根同，古佛传家有此风。满目红蕖参翠盖，不唯门里获圆通。
墨竹
作者：秦观
朝代：宋

墨君飒飒风雨鸣，垂鸾舞凤翻青绶。一竿珍重几百缗，奚啻渭川三万亩。金锵玉戛空琴声，婢行奴颜谢花柳。得亭真从寂寞间，卓古高标压群丑。不须辨直致湘江，便觉满窗凉意透。挺然叶节抱风孤，顿应君子虚心受。雷迸箨龙龙欲走，樱笋纷纷徒适口。破除肉味若闻韶，王猷笑咏还依旧。藉槛湘阴净简书，接地春华幻尘垢。佛手笔端别有神，往来平安报良友。前时无偶後无继，寄宝秘灵宜永久。
墨竹
作者：秦观
朝代：宋

墨君飒飒风雨鸣，垂鸾舞凤翻青绶。一竿珍重几百缗，奚啻渭川三万亩。金锵玉戛空琴声，婢行奴颜谢花柳。得亭真从寂寞间，卓古高标压群丑。不须辨直致湘江，便觉满窗凉意透。挺然叶节抱风孤，顿应君子虚心受。雷迸箨龙龙欲走，樱笋纷纷徒适口。破除肉味若闻韶，王猷笑咏还依旧。藉槛湘阴净简书，接地春华幻尘垢。拂手笔端别有神，往来平安报良友。前时无偶后无继，奇宝秘灵宜永久。
墨竹
作者：秦观
朝代：宋

墨君飒飒风雨鸣，垂鸾舞凤翻青绶。
一竿珍重几百缗，奚啻渭川三万亩。
金锵玉戛空琴声，婢行奴颜谢花柳。
得亭真从寂寞间，卓古高标压群丑。
不须辨直致湘江，便觉满窗凉意透。
挺然叶节抱风孤，顿应君子虚心受。
雷迸箨龙龙欲走，樱笋纷纷徒适口。
破除肉味若闻韶，王猷笑咏还依旧。
藉槛湘阴凈简书，接地春华幻尘垢。
拂手笔端别有神，往来平安报良友。
前时无偶后无继，奇宝秘灵宜永久。
处州水南庵二首
作者：秦观
朝代：宋

竹柏萧森溪水南，道人为作小圆庵。市区收罢鱼豚税，来与弥陀共一龛。此身分付一蒲团，静对萧萧玉数竿。偶为老僧煎茗粥，自携脩绠汲清宽。
处州水南庵二首·其一
作者：秦观
朝代：宋
体裁：七言绝句

竹柏萧森溪水南，道人为作小圆庵。市区收罢鱼豚税，来与弥陀共一龛。
处州水南庵二首·其一
作者：秦观
朝代：宋

竹栢萧森溪水南，道人为作小圆庵。
市区收罢鱼豚税，来与弥陀共一龛。
处州水南庵二首·其二
作者：秦观
朝代：宋

此身分付一蒲团，静对萧萧玉数竿。
偶为老僧煎茗粥，自携修绠汲清宽。
处州水南庵二首·其二
作者：秦观
朝代：宋

此身分付一蒲团，静对萧萧玉数竿。偶为老僧煎茗粥，自携脩绠汲清宽。
处州闲题
作者：秦观
朝代：宋

清酒一杯甜似蜜，美人双鬓黑如鸦。
莫夸春色欺秋色，未信桃花胜菊花。
处州闲题
作者：秦观
朝代：宋

清酒一杯甜似蜜，美人双鬓黑如鸦。莫誇春色欺秋色，未信桃花胜菊花。
夜坐怀莘老司谏
作者：秦观
朝代：宋

六合寥寥信茫昧，中有日月无根柢。
古往今来漫不休，青发素颜从此逝。
嗟予自少多邅回，气血未衰心已艾。
北渡长淮霜入屦，南窥禹穴尘生袂。
日凿一窍浑沌死，虽有余风终破碎。
回车复路可无缘，三问道人三不对。
夜坐怀莘老司谏
作者：秦观
朝代：宋

六合寥寥信茫昧，中有日月无根柢。古往今来漫不休，青发素颜从此逝。嗟予自少多邅回，气血未衰心已艾。北渡长淮霜入屦，南窥禹穴尘生袂。日凿一窍浑沌死，虽有馀风终破碎。回车复路可无缘，三问道人三不对。
夜坐怀莘老司谏
作者：秦观
朝代：宋

六合寥寥信茫昧，中有日月无根柢。
古往今来漫不休，青髮素颜从此逝。
嗟予自少多邅迴，气血未衰心已艾。
北渡长淮霜入屦，南窥禹穴尘生袂。
日凿一窍浑沌死，虽有余风终破碎。
回车復路可无缘，三问道人三不对。
夜游宫
作者：秦观
朝代：宋
体裁：词

何事东君又去。空满院、落花飞絮。巧燕呢喃向人语。何曾解、说伊家、些子苦。况是伤心绪。念个人、久成暌阻。一觉相思梦回处。连宵雨、更那堪、闻杜宇。
夜游宫
作者：秦观
朝代：宋

何事东君又去。空满院、落花飞絮。巧燕呢喃向人语。何曾解、说伊家、些子苦。况是伤心绪。念个人、又成暌阻。一觉相思梦回处。连宵雨、更那堪、闻杜宇。
夜游宫
作者：秦观
朝代：宋
体裁：词

何事东君又去。空满院、落花飞絮。巧燕呢喃向谁语。何曾解、说伊家、些子苦。况是伤心绪。念个人、又成暌阻。一觉相思梦回处。连宵雨、更那堪、闻杜宇。
夜游宫·何事东君又去
作者：秦观
朝代：宋
体裁：词

何事东君又去。
空满院、落花飞絮。
巧燕昵喃向谁语。
何曾解、说伊家、些子苦。
况是伤心绪。
念个人、又成睽阻。
一觉相思梦回处。
连宵雨、更那堪、闻杜宇。
大行太皇太后挽词二首
作者：秦观
朝代：宋

东朝制诏九年称，烈武功高后世兴。坐举不周天柱正，亲扶旸谷日车升。班行尚想延和殿，羽卫俄趋永厚陵。洛水嵩峰霄汉外，百官西望涕难胜。保扶明主自春宫，万国升平出至公。顾命一时聊共政，思齐千古遂同风。外家恩数仍长信，原庙蒸尝即治隆。欲叙圣功歌挽者，乾坤难入画图中。
大行太皇太后挽词二首
作者：秦观
朝代：宋

东朝制诏九年称，烈武功高後世兴。
坐举不周天柱正，亲扶阳谷日车升。
班行尚想延和殿，羽卫俄趋永厚陵。
洛水嵩峰霄汉外，百官西望涕难胜。
大行太皇太后挽词二首·其一
作者：秦观
朝代：宋
体裁：七言律诗

东朝制诏九年称，烈武功高后世兴。坐举不周天柱正，亲扶旸谷日车升。班行尚想延和殿，羽卫俄趋永厚陵。洛水嵩峰霄汉外，百官西望涕难胜。
大行太皇太后挽词二首·其二
作者：秦观
朝代：宋
体裁：七言律诗

保扶明主自春宫，万国升平出至公。顾命一时聊共政，思齐千古遂同风。外家恩数仍长信，原庙蒸尝即治隆。欲叙圣功歌挽者，乾坤难入画图中。
大行太皇太后挽词二首·其二
作者：秦观
朝代：宋

保扶明主自春宫，万国昇平出至公。
顾命一时聊共政，思齐千古遂同风。
外家恩数仍长信，原庙蒸尝即治隆。
欲叙圣功歌挽者，干坤难入画图中。
失调名
作者：秦观
朝代：宋

我曾从事风流府。
失调名 其二 端五词
作者：秦观
朝代：宋

粽团桃柳，盈门共垒，把菖蒲旋刻个人人。
失调名·天若有情
作者：秦观
朝代：宋
体裁：词

天若有情，天也为人烦恼。
失调名·我会从事风流府
作者：秦观
朝代：宋
体裁：词

我会从事风流府。
失调名·粽团桃柳
作者：秦观
朝代：宋
体裁：词

粽团桃柳，盈门共垒，把菖蒲、旋刻个人人。
奉别牛司理
作者：秦观
朝代：宋
体裁：七言绝句

堂堂先德擅才名，词赋高凌墨客卿。之子妙龄初筮仕，好修文史继家声。
奉和莘老
作者：秦观
朝代：宋

童子何知幸最深，父班籍湜奉登临。
挟经屡造芝兰室，挥尘常聆金玉音。
黄卷香焚春晼晚，绛纱人散夜萧森。
明朝只死丝纶下，回首青云万里心。
奉和莘老
作者：秦观
朝代：宋
体裁：七言律诗

童子何知幸最深，父班籍湜奉登临。挟经屡造芝兰室，挥麈常聆金玉音。黄卷香焚春晼晚，绛纱人散夜萧森。明朝只恐丝纶下，回首青云万里心。
好事近·梦中作
作者：秦观
朝代：宋
体裁：词

春路雨添花，花动一山春色。行到小溪深处，有黄鹂千百。飞云当面化龙蛇，夭矫转空碧。醉卧古藤阴下，了不知南北。
好事近梦中作
作者：秦观
朝代：宋

春路雨添花，花动一山春色。行到小溪深处，有黄鹂千百。飞云当面化龙蛇，夭骄转空碧。醉卧古藤阴下，了不知南北。
如梦令
作者：秦观
朝代：宋
体裁：词

传与东坡尊舅。欲作栏干护佑。心性慢些儿，先著他人机构。虚谬。虚谬。这段姻缘生受。
如梦令
作者：秦观
朝代：宋
体裁：词

莺嘴啄花红溜，燕尾点波绿皱。指冷玉笙寒，吹彻《小梅》春透。依旧，依旧，人与绿杨俱瘦。
如梦令·五首
作者：秦观
朝代：宋

门外鸦啼杨柳。春色著人如酒。睡起熨沈香，玉腕不胜金斗。消瘦。消瘦。还是褪花时候。遥夜沈沈如水。风紧驿亭深闭。梦破鼠窥灯，霜送晓寒侵被。无寐。无寐。门外马嘶人起。幽梦匆匆破后。妆粉乱痕沾袖。遥想酒醒来，无奈玉销花瘦。回首。回首。绕岸夕阳疏柳。楼外残阳红满。春入柳条将半。桃李不禁风，回首落英无限。肠断。肠断。人共楚天俱远。池上春归何处。满目落花飞絮。孤馆悄无人，梦断月堤归路。无绪。无绪。帘外五更风雨。
如梦令·幽梦匆匆破後
作者：秦观
朝代：宋

幽梦匆匆破後。妆粉乱痕沾袖。遥想酒醒来，无奈玉销花瘦。回首。回首。绕岸夕阳疏柳。
如梦令·春景
作者：秦观
朝代：宋

莺嘴啄花红溜，燕尾点波绿皱。指冷玉笙寒，吹彻小梅春透。依旧，依旧，人与绿杨俱瘦。
如梦令·楼外残阳红满
作者：秦观
朝代：宋

楼外残阳红满，
春入柳条将半。
桃李不禁风，
回首落英无限。
肠断、肠断，
人共楚天俱远。
如梦令·池上春归何处
作者：秦观
朝代：宋
体裁：词

池上春归何处。满目落花飞絮。孤馆悄无人，梦断月堤归路。无绪。无绪。帘外五更风雨。
如梦令·池上春归何处
作者：秦观
朝代：宋

池上春归何处？满目落花飞絮。孤馆悄无人，梦断月堤归路。无绪，无绪。帘外五更风雨。
如梦令·遥夜沈沈如水
作者：秦观
朝代：宋
体裁：词

遥夜沈沈如水。风紧驿亭深闭。梦破鼠窥灯，霜送晓寒侵被。无寐。无寐。门外马嘶人起。
如梦令·遥夜沉沉如水
作者：秦观
朝代：宋
体裁：词

遥夜沉沉如水。风紧驿亭深闭。梦破鼠窥灯，霜送晓寒侵被。无寐。无寐。门外马嘶人起。
如梦令·遥夜沉沉如水
作者：秦观
朝代：宋

遥夜沉沉如水，风紧驿亭深闭。梦破鼠窥灯，霜送晓寒侵被。无寐，无寐，门外马嘶人起。
如梦令·门外鸦啼杨柳
作者：秦观
朝代：宋

门外鸦啼杨柳。
春色着人如酒。
睡起熨沈香，玉腕不胜金斗。
消瘦。
消瘦。
还是褪花时候。
如梦令（五之一）
作者：秦观
朝代：宋
体裁：词

门外鸦啼杨柳。春色著人如酒。睡起熨沈香，玉腕不胜金斗。消瘦。消瘦。还是褪花时候。
如梦令（五之三）
作者：秦观
朝代：宋
体裁：词

幽梦匆匆破后。妆粉乱痕沾袖。遥想酒醒来，无奈玉销花瘦。回首。回首。绕岸夕阳疏柳。
如梦令（五之二）
作者：秦观
朝代：宋

遥夜沈沈如水。风系驿亭深闭。梦破鼠窥灯，霜送晓寒侵被。无寐。无寐。门外马嘶人起。
如梦令（五之四）
作者：秦观
朝代：宋
体裁：词

楼外残阳红满。春入柳条将半。桃李不禁风，回首落英无限。肠断。肠断。人共楚天俱远。
存目·其一
作者：秦观
朝代：宋

诗题：次韵莘老初至汤泉二首其二首句：年华行已老。
存目·其一〇
作者：秦观
朝代：宋

诗题：无题首句：扫地焚香闭阁眠。
存目·其一一
作者：秦观
朝代：宋

诗题：苏子瞻记江南所题诗本不全余尝见之记其五绝今以补子瞻之遗首句：红窗小泣低声怨赍草露如郎倖薄琴诗断续愁兼恨参横霁色天沉水寒信风霜似叶黄。
存目·其一二
作者：秦观
朝代：宋

诗题：寄公闢首句：忆昔都门手一携。
存目·其七
作者：秦观
朝代：宋

诗题：客有传朝议欲以子瞻使高丽……首句：文章异域有知音。
存目·其三
作者：秦观
朝代：宋

诗题：过六合水亭怀裴博士次韵三首其三首句：折柳相从地。
存目·其九
作者：秦观
朝代：宋

诗题：圆通院白衣阁其一首句：白衣阁外遶朱栏。
存目·其二
作者：秦观
朝代：宋

诗题：过六合水亭怀裴博士次韵三首其一首句：昔同裴博士。
存目·其五
作者：秦观
朝代：宋

诗题：题阎求仁虚乐亭三首其一首句：禅房幽构径弯环。
存目·其八
作者：秦观
朝代：宋

诗题：显之禅老许以草庵见处作诗以约之其一首句：汩汩尘劳不自堪。
存目·其六
作者：秦观
朝代：宋

诗题：次韵二首首句：青髮从游各白袍画船京口见停桡。
存目·其四
作者：秦观
朝代：宋

诗题：同前首句：谁构新亭近翠微。
孙莘老挽词四首
作者：秦观
朝代：宋

同功一体尽调元，独抱沉痾反故园。壶遂暮年非不遇，人生到此可忘言。青春芸阁妙文词，进读金华鬓若丝。转守七州多异政，奉常处处有房祠。月旦尝居第一评，立朝风采照公卿。门生故吏知多少，尽向碑阴刻姓名。华屋丘山可柰何，百年光景一投梭。故人唯有羊昙在，恸哭西州不忍歌。
孙莘老挽词四首·其一
作者：秦观
朝代：宋
体裁：七言绝句

同功一体尽调元，独抱沉痾反故园。壶遂暮年非不遇，人生到此可忘言。
孙莘老挽词四首·其三
作者：秦观
朝代：宋
体裁：七言绝句

月旦尝居第一评，立朝风采照公卿。门生故吏知多少，尽向碑阴刻姓名。
孙莘老挽词四首·其二
作者：秦观
朝代：宋
体裁：七言绝句

青春芸阁妙文词，进读金华鬓若丝。转守七州多异政，奉常处处有房祠。
孙莘老挽词四首·其四
作者：秦观
朝代：宋
体裁：七言绝句

华屋丘山可柰何，百年光景一投梭。故人唯有羊昙在，恸哭西州不忍歌。
宁浦书事六首
作者：秦观
朝代：宋

挥汗读书不已，人皆怪我何求。我岂更求荣达，日长聊以销忧。鱼稻有如淮右，溪山宛类江南。自是迁臣多病，非干此地烟岚。南土四时尽热，愁人日夜俱长。安得此身作石，一齐忘了家乡。洛邑太师奄谢，龙川仆射云亡。他日岿然独在，不知谁似灵光。身与枝藜为二，对月和影成三。骨肉未知消息，人生到此何堪。寒暑更拚三十，同归灭尽无疑。纵复玉关生入，何殊死葬蛮夷。
宁浦书事六首·其一
作者：秦观
朝代：宋
体裁：六言诗

挥汗读书不已，人皆怪我何求。我岂更求荣达，日长聊以销忧。
宁浦书事六首·其三
作者：秦观
朝代：宋
体裁：六言诗

南土四时尽热，愁人日夜俱长。安得此身作石，一齐忘了家乡。
宁浦书事六首·其二
作者：秦观
朝代：宋
体裁：六言诗

鱼稻有如淮右，溪山宛类江南。自是迁臣多病，非干此地烟岚。
宁浦书事六首·其五
作者：秦观
朝代：宋
体裁：六言诗

身与枝藜为二，对月和影成三。骨肉未知消息，人生到此何堪。
宁浦书事六首·其六
作者：秦观
朝代：宋

寒暑更拚三十，同归灭尽无疑。纵复玉关生入，何殊死葬蛮夷。
宁浦书事六首·其六
作者：秦观
朝代：宋

寒暑更拚三十，同归灭尽无疑。
纵復玉关生入，何殊死葬蛮夷。
宁浦书事六首·其四
作者：秦观
朝代：宋
体裁：六言诗

洛邑太师奄谢，龙川仆射云亡。他日岿然独在，不知谁似灵光。
客有传朝议欲以子瞻使高丽大臣有惜其去者白
作者：秦观
朝代：宋

学士风流异域传，几航云海使南天，
不因名动五千里，岂见文高二百年。
贡外别题求妙札，锦中翻样织新篇。
淹留却恨鸳行旧，不得飞觞驻跸前。
客有传朝议欲以子瞻使高丽大臣有惜其去者白罢之作诗以纪其事
作者：秦观
朝代：宋
体裁：七言律诗

学士风流异域传，几航云海使南天。不因名动五千里，岂见文高二百年。贡外别题求妙札，锦中翻样织新篇。淹留却恨鸳行旧，不得飞觞驻跸前。
客有遗予以假山石盆池者闻陈元发有石菖蒲作此诗乞之
作者：秦观
朝代：宋
体裁：七言绝句

瑟瑟风漪心为清，更窥崷崒眼增明。可怜一片江山样，只欠菖蒲十数茎。
客有遗子以假山石盆池者闻陈元发有石菖蒲作
作者：秦观
朝代：宋
体裁：诗

瑟瑟风漪心为青，更窥崷崒眼增明。
可怜一片江山样，只欠菖蒲十数茎。
宿参寥房
作者：秦观
朝代：宋
体裁：五言律诗

乡国秋行暮，房栊日已暝。惊风多犯竹，破月不藏星。钩箔檐花动，抄书烛烬零。非关相见喜，自是眼长青。
宿干明方丈
作者：秦观
朝代：宋
体裁：七言绝句

漫天白雪无端现，佛室夜艾乌更啼。相逢解颐足自慰，勿语俗子念心携。
宿金山
作者：秦观
朝代：宋

山南山北江水流，半空金碧随云浮。我来仍值风日好，十月未寒如晚秋。山僧引客寻苍翠，历尽参差到平地。万里风来拂骨清，却忆人间如梦寐。夜深无风月入扉，相对老人如槁枝。流水与天争入海，共笑此心谁得知。下山却向中？望，番忆当时在屏幛。老母思儿且欲归，回首云峰已天上。
宿金山
作者：秦观
朝代：宋
体裁：古风

山南山北江水流，半空金碧随云浮。我来仍值风日好，十月未寒如晚秋。山僧引客寻苍翠，历尽参差到平地。万里风来拂骨清，却忆人间如梦寐。夜深无风月入扉，相对老人如槁枝。流水与天争入海，共笑此心谁得知。下山却向中�望，番忆当时在屏幛。老母思儿且欲归，回首云峰已天上。
宿金山
作者：秦观
朝代：宋

山南山北江水流，半空金碧随云浮。我来仍值风日好，十月未寒如晚秋。山僧引客寻苍翠，历尽参差到平地。万里风来拂骨清，却忆人间如梦寐。夜深无风月入扉，相对老人如槁枝。流水与天争入海，共笑此心谁得知。下山却向中𤃩望，番忆当时在屏幛。老母思儿且欲归，回首云峰已天上。
寄孙传师著作
作者：秦观
朝代：宋
体裁：七言绝句

上林池籞富春风，十里宫青错御红。应与少年修故事，误随游毂柳花中。
寄孙莘老少监
作者：秦观
朝代：宋

一出承明七换麾，君恩复许上彤墀。白衣苍狗无常态，璞玉浑金有定姿。天上图书森似旧，人间岁月浪如驰。鳌头只在蓬山畔，行赴蟠桃熟后期。
寄孙莘老少监
作者：秦观
朝代：宋

一出承明七换麾，君恩复许上彤墀。
白衣苍狗无常态，璞玉浑金有定姿。
天上图书森似旧，人间岁月浪如驰。
鳌头只在蓬山畔，行赴蟠桃熟後期。
寄孙莘老少监
作者：秦观
朝代：宋

一出承明七换麾，君恩復许上彤墀。
白衣苍狗无常态，璞玉浑金有定姿。
天上图书森似旧，人间岁月浪如驰。
鳌头只在蓬山畔，行赴蟠桃熟后期。
寄少仪弟
作者：秦观
朝代：宋

一隔音尘月屡迁，忽收来问涕潸然。
栖迟册府吾如昨，流落江村汝可怜。
梦裏漫成池草句，愁来空诵棣华篇。
卑飞暂尔无多恨，会有高风送上天。
寄少仪弟
作者：秦观
朝代：宋

一隔音尘月屡迁，忽收来问涕潸然。栖迟册府吾如昨，流落江村汝可怜。梦里漫成池草句，愁来空诵棣华篇。卑飞暂尔无多恨，会有高风送上天。
寄张文潜右史
作者：秦观
朝代：宋
体裁：七言律诗

解手亭皋才几月，春风已复动林塘。稍迁右史公何泰，初阅除书国为狂。日出想惊儒发冢，风行应罢女争桑。东坡手种千株柳，闻说邦人比召棠。
寄张文潜右史
作者：秦观
朝代：宋

解手亭皋纔几月，春风已復动林塘。
稍迁右史公何泰，初阅除书国为狂。
日出想惊儒发冢，风行应罢女争桑。
东坡手种千株柳，闻说邦人比召棠。
寄新息王令藏春坞
作者：秦观
朝代：宋

令尹才高寺为空，岁时行乐与民同。旋开小坞藏春色，更制新声写土风。客向樽前忘尔汝，路穿花去失西东。无言妫女今焉在，桃李相传恨未穷。
寄新息王令藏春坞
作者：秦观
朝代：宋

令尹才高寺为空，岁时行乐与民同。
旋开小坞藏春色，更制新声写土风。
客向罇前忘尔汝，路穿花去失西东。
无言妫女今焉在，桃李相传恨未穷。
寄曾逢原
作者：秦观
朝代：宋

孟夏气候好，林塘媚晴辉。回渠转清流，藻荇相因依。丛薄起疏籁，众鸟鸣且飞。高城带落日，光景酣夕霏。即事远兴托，抚己幽思微。超摇弄柔翰，徙倚弦金徽。美人邈云眇，志愿固有违。丹青傥不渝，与子同裳衣。
寄曾逢原
作者：秦观
朝代：宋

孟夏气候好，林塘媚晴辉。
回渠转清流，藻荇相因依。
丛薄起疏籁，众鸟鸣且飞。
高城带落日，光景酣夕霏。
即事远兴託，抚己幽思微。
超摇弄柔翰，徙倚弦金徽。
美人邈云眇，志愿固有违。
丹青傥不渝，与子同裳衣。
寄李公择郎中
作者：秦观
朝代：宋
体裁：七言律诗

节旄淮畔脱秋风，忽跨鲸鱼上碧空。华秀两跗当重露，文成五色在高桐。江南又说衣冠盛，廷右仍瞻礼乐隆。朝睍既升淮海见，瀌瀌雨雪自消融。
寄李端叔编修
作者：秦观
朝代：宋

旗亭解手屡冬春，闻道归来白发新。马革裹尸心未艾，金龟换酒气方震。梦魂偷绕边城月，道从公穿禁路尘。知有新编号横槊，为凭东使寄淮滨。
寄李端叔编修
作者：秦观
朝代：宋

旗亭解手屡冬春，闻道归来白髮新。
马革裹尸心未艾，金龟换酒气方震。
梦魂偷遶边城月，道从公穿禁路尘。
知有新编号横槊，为凭东使寄淮滨。
寄莼姜法鱼糟蟹
作者：秦观
朝代：宋

鲜鲫经年渍醽醁，团脐紫蟹脂填腹。后春莼茁滑于酥，先社姜芽肥胜肉。凫卵累累何足道，饤饾盘餐亦时欲。淮南风俗事瓶罂，方法相传为旨蓄。鱼鱐蜃醢荐笾豆，山蔌溪毛例蒙录。辄送行庖当击鲜，泽居备礼无麋鹿。
寄莼姜法鱼糟蟹
作者：秦观
朝代：宋

鲜鲫经年渍醽醁，团脐紫蟹脂填腹。
后春莼茁滑于酥，先社姜芽肥胜肉。
鳬卵累累何足道，饤饾盘餐亦时欲。
淮南风俗事瓶罂，方法相传为旨蓄。
鱼鱐蜃醢荐笾豆，山蔌溪毛例蒙录。
辄送行庖当击鲜，泽居备礼无麋鹿。
寄蓴姜法鱼糟蟹
作者：秦观
朝代：宋

鲜鲫经年渍醽醁，团脐紫蟹脂填腹。後春蓴茁滑於酥，先社姜芽肥胜肉。凫卵累累何足道，飣餖盘餐亦时欲。淮南风俗事瓶罂，方法相传为旨蓄。鱼鱐蜃醢荐笾豆，山蔌溪毛例蒙录。辄送行庖当击鲜，泽居备礼无麋鹿。
寄钱节
作者：秦观
朝代：宋

论月柴门不浪开，命车良为故人来。茫然极目春千里，尚想愁肠日九回。绿水池边聊复尔，黄粱枕上信悠哉。何时共约参寥子，自撷青菁作饭材。
寄钱节
作者：秦观
朝代：宋

论月柴门不浪开，命车良为故人来。
茫然极目春千里，尚想愁肠日九回。
绿水池边聊復尔，黄粱枕上信悠哉。
何时共约参寥子，自撷青菁作饭材。
寄陈季常
作者：秦观
朝代：宋

一钩五十犗，始具任公钓。揭竿趣灌渎，与尔不同调。先生本西蜀，侠气见英妙。哀怜世间儿，细黠似黄鹞。侍童双擢玉，鬓发光可照。骏马锦障泥，相随穷海峤。平生携手好，十七登廊庙。小生相吏耶，徒枉尺书召。暮年更折节，学佛得心要。鬻马放阿樊，幅巾对沉燎。泠泠屋外泉，兀兀原头烧。欲知山中乐，万古同一笑。
寄陈季常
作者：秦观
朝代：宋

一钩五十犗，始具任公钓。
揭竿趣灌渎，与尔不同调。
先生本西蜀，侠气见英妙。
哀怜世间儿，细黠似黄鹞。
侍童双擢玉，鬓髮光可照。
骏马锦障泥，相随穷海峤。
平生携手好，十七登廊庙。
小生相吏耶，徒枉尺书召。
暮年更折节，学佛得心要。
鬻马放阿樊，幅巾对沉燎。
泠泠屋外泉，兀兀原头烧。
欲知山中乐，万古同一笑。
寄题倪敦复北轩
作者：秦观
朝代：宋

倪郎才韵照冰壼，北向开轩颇自娱。檐度蕙风鸣鴶鵴，壁经梅雨画螔蝓。觥筹交错银河挂，文史纵横角簟铺。官舍私居同是漫，莫嗟三径就荒芜。
寄题倪敦復北轩
作者：秦观
朝代：宋
体裁：七言律诗

倪郎才韵照冰壶，北向开轩颇自娱。檐度蕙风鸣鴶鵴，壁经梅雨画螔蝓。觥筹交错银河挂，文史纵横角簟铺。官舍私居同是漫，莫嗟三径就荒芜。
寄题傅钦之草堂
作者：秦观
朝代：宋

河阳有洑流，经营太行根。
盛德不终晦，发为清济源。
斯堂济源上，太行正当门。
仰视浮云作，俯窥流水奔。
修竹带藩篱，百禽鸣朝暾。
相望有盘谷，李愿故居存。
主人国之老，实惟商岩孙。
班行昔供奉，亟进逆耳言。
天子色为动，群公声亦吞。
萧条冰霜际，不改白玉温。
出处士所重，其微难具论。
公勿思草堂，朝廷待公尊。
寄题傅钦之草堂
作者：秦观
朝代：宋

河阳有洑流，经营太行根。盛德不终晦，发为清济源。斯堂济源上，太行正当门。仰视浮云作，俯窥流水奔。脩竹带藩篱，百禽鸣朝暾。相望有盘谷，李愿故居存。主人国之老，实惟商岩孙。班行昔供奉，亟进逆耳言。天子色为动，群公声亦吞。萧条冰霜际，不改白玉温。出处士所重，其微难具论。公勿思草堂，朝廷待公尊。
寄题卢君斗斋
作者：秦观
朝代：宋

侠气轩轩翰墨场，邅回世路鬓成霜。出从车马行千里，归与琴书寄一方。鸟啭入帘春欲破，炉香侵梦日初长。扁舟会有山阳役，聊借狂夫挹酒浆。
寄题卢君斗斋
作者：秦观
朝代：宋

侠气轩轩翰墨场，邅迥世路鬓成霜。出从车马行千里，归与琴书寄一方。鸟啭入帘春欲破，炉香侵梦日初长。扁舟会有山阳役，聊借狂夫挹酒浆。
寄题卢君斗斋
作者：秦观
朝代：宋

侠气轩轩翰墨场，邅迴世路鬓成霜。
出从车马行千里，归与琴书寄一方。
鸟啭入帘春欲破，炉香侵梦日初长。
扁舟会有山阳役，聊借狂夫挹酒浆。
寄题王钦之自圆庵
作者：秦观
朝代：宋

诛茅北户结圆庐，从事风流入画图。珠箔粉垣藏混沌，葛巾藜杖造虚无。春闲居士天花室，昼静仙人白玉壶。遥想吏行凫鹜散，沉烟一穗对团蒲。
寄题王钦之自圆庵
作者：秦观
朝代：宋

诛茅北户结圆庐，从事风流入画图。
珠箔粉垣藏混沌，葛巾藜杖造虚无。
春闲居士天花室，昼静仙人白玉壶。
遥想吏行鳬鹜散，沉烟一穗对团蒲。
寄题赵侯澄碧轩
作者：秦观
朝代：宋

风流公子四难井，更引清漪作小亭。
润及玉阶春涨雨，光浮藻井夜涵星。
卷帘几砚成图书，倚槛须鬟人钟屏。
何日解衣容借榻，卧听螭口泻泠泠。
寄题赵侯澄碧轩
作者：秦观
朝代：宋

风流公子四难并，更引清漪作小亭。润及玉阶春涨雨，光浮藻井夜涵星。捲帘几砚成图画，倚槛须鬟入镜屏。何日解衣容借榻，卧听螭口泻泠泠。
寄题赵侯澄碧轩
作者：秦观
朝代：宋

风流公子四难并，更引清漪作小亭。
润及玉阶春涨雨，光浮藻井夜涵星。
捲帘几砚成图画，倚槛鬚鬟入镜屏。
何日解衣容借榻，卧听螭口泻泠泠。
对淮南诏狱二首
作者：秦观
朝代：宋

一室如悬磬，人音尽不闻。老兵随卧起，漂母给朝曛。樊雉思秋野，鞲鹰望暮云。念归忘食事，日减臂环分。淮海行摇落，文书亦罢休。风霜欺独宿，灯火伴冥搜。笳动朱楼晓，参横粉堞秋。更拚飞镜破，应得大刀头。
对淮南诏狱二首
作者：秦观
朝代：宋

淮海行摇落，文书亦罢休。风霜欺独宿，灯火伴冥搜。笳动末楼晓，参横粉堞秋。更拚飞镜破，应得大刀头。
对淮南诏狱二首·其一
作者：秦观
朝代：宋
体裁：五言律诗

一室如悬磬，人音尽不闻。老兵随卧起，漂母给朝曛。樊雉思秋野，鞲鹰望暮云。念归忘食事，日减臂环分。
对淮南诏狱二首·其二
作者：秦观
朝代：宋
体裁：五言律诗

淮海行摇落，文书亦罢休。风霜欺独宿，灯火伴冥搜。笳动朱楼晓，参横粉堞秋。更拚飞镜破，应得大刀头。
尾犯·九日
作者：秦观
朝代：宋
体裁：词

客里遇重阳，孤馆一杯，聊赏佳节。日暖天晴，喜秋光清绝。霜乍降、寒山凝紫，雾初消、澄潭皎洁。阑干閒倚，庭院无人，颠倒飘黄叶。故园当此际，遥想弟兄罗列。携酒登高，把茱萸簪彻。叹笼鸟、羁踪难去，望征鸿、归心漫切。长吟抱膝，就中深意凭谁说。
山阳阻浅
作者：秦观
朝代：宋

一日行一尺，十日行一丈。岂不叹淹留，所幸无波浪。悲风动深夜，原野眇林爽。青天行蟾蜍，枯水转魍魉。此时蓬茅下，去心剧于痒。弃置勿复论，通塞如反掌。
山阳阻浅
作者：秦观
朝代：宋

一日行一尺，十日行一丈。
岂不叹淹留，所幸无波浪。
悲风动深夜，原野眇林爽。
青天行蟾蜍，枯水转魍魉。
此时蓬茅下，去心剧于痒。
弃置勿復论，通塞如反掌。
山阳阻浅
作者：秦观
朝代：宋

一日行一尺，十日行一丈。岂不叹淹留，所幸无波浪。悲风动深夜，原野眇林爽。青天行蟾蜍，枯水转魍魉。此时蓬茅下，去心剧於痒。弃置勿复论，通塞如反掌。
崔徽
作者：秦观
朝代：宋
体裁：古风

蒲中有女号崔徽，轻似南山翡翠儿。使君当日最宠爱，坐中对客常拥持。一见裴郎心似醉，夜解罗衣与门吏。西门寺里乐未央，乐府至今歌翡翠。
崔莺莺
作者：秦观
朝代：宋

崔家有女名莺莺，未识春光先有情。河桥兵乱依萧寺，红愁绿惨见张生。张生一见春情重，明月拂墙花影动。夜半红娘拥抱来，脉脉惊魂若春梦。
崔鶑鶑
作者：秦观
朝代：宋

崔家有女名鶑鶑，未识春光先有情。
河桥兵乱依萧寺，红愁绿惨见张生。
张生一见春情重，明月拂墙花影动。
夜半红娘拥抱来，脉脉惊魂若春梦。
幽眠
作者：秦观
朝代：宋

幽眠起常晚，冬晷复不长。中间数十刻，倏如惊燕翔。晨餐粗云毕，申鼓鸣相望。忽忽竟何就，念之动中肠。天地一逆旅，死生犹转商。暂来旋云去，属速乃所常。较计亦何补，徒然非慨慷。不如听两行，一概付酒觞。北风吹老槐，白日转纸窗。布衾一觉睡，身世成渺茫。宿莽冬不衰，兰茞幽更芳。无庸伤局促，速此鬓发霜。
幽眠
作者：秦观
朝代：宋

幽眠起常晚，冬晷复不长。中间数十刻，倏如惊燕翔。晨餐粗云毕，申鼓鸣相望。忽忽竟何就，念之动中肠。天地一逆旅，死生犹转商。暂来旋云去，迟速乃所常。较计亦何补，徒然非慨慷。不如听两行，一槩付酒觞。北风吹老槐，白日转纸窗。布衾一觉睡，身世成渺茫。宿莽冬不衰，兰茝幽更芳。无庸伤局促，速此鬓发霜。
幽眠
作者：秦观
朝代：宋

幽眠起常晚，冬晷復不长。
中间数十刻，倏如惊燕翔。
晨餐粗云毕，申鼓鸣相望。
忽忽竟何就，念之动中肠。
天地一逆旅，死生犹转商。
暂来旋云去，迟速乃所常。
较计亦何补，徒然非慨慷。
不如听两行，一槩付酒觞。
北风吹老槐，白日转纸窗。
布衾一觉睡，身世成渺茫。
宿莽冬不衰，兰茞幽更芳。
无庸伤局促，速此鬓髮霜。
广陵五题 其一 次韵子由题九曲池
作者：秦观
朝代：宋

萧瑟通池閟茂林，岸傍无复属车音。涵春似恨隋家远，涨晓疑连蜀井深。斗草事空烟冉冉，司花人远树阴阴。劳生俛仰成陈迹，纵有遗声可用寻。
广陵五题 其四 次韵子由题摘星亭
作者：秦观
朝代：宋

昆崙左右两招提，中起孤高雉堞西。不见烧香成宿雾，虚传裁锦作障泥。萤流花苑飞星乱，芜满春城绿发齐。长忆凭栏风雨后，断虹明处海天低。
广陵五题·次韵子由题九曲池
作者：秦观
朝代：宋

萧瑟通池閟茂林，岸傍无复属车音。涵春似恨隋家远，涨晓疑连蜀井深。斗草事空烟冉冉，司花人远树阴阴。劳生俛仰成陈迹，纵有遗声可用寻。栋宇高开古寺间，尽收佳处入雕栏。山浮海上青螺远，天转江南碧玉宽。雨槛幽花滋浅泪，风卮清酒涨微澜。游人若论登临美，须作淮东第一观。蜀冈精气滀多年，故有清泉发石田。乍饮肺肝俱澡雪，久窥杖屦亦轻便。炊成香稻流珠滑，煮出新茶泼乳鲜。坐使二公乡思动，放杯西望欲挥鞭。昆崙左右两招提，中起孤高雉堞西。不见烧香成宿雾，虚传裁锦作障泥。萤流花苑飞星乱，芜满春城绿发齐。长忆凭栏风雨后，断虹明处海天低。古佛悲怜得度人，应缘来现比丘身。水流月落知何处，花发莺啼又一春。方外笑谈清似玉，梦中烦恼细如尘。老僧自说从居此，却悔平时事远巡。
广陵五题·次韵子由题九曲池
作者：秦观
朝代：宋

萧瑟通池閟茂林，岸傍无復属车音。
涵春似恨隋家远，涨晓疑连蜀井深。
斗草事空烟冉冉，司花人远树阴阴。
劳生俛仰成陈迹，纵有遗声可用寻。
广陵五题·次韵子由题光化塔
作者：秦观
朝代：宋

古佛悲怜得度人，应缘来现比丘身。
水流月落知何处，花发鶑啼又一春。
方外笑谈清似玉，梦中烦恼细如尘。
老僧自说从居此，却悔平时事远巡。
广陵五题·次韵子由题平山堂
作者：秦观
朝代：宋

栋宇高开古寺间，尽收佳处入雕栏。
山浮海上青螺远，天转江南碧玉宽。
雨槛幽花滋浅泪，风巵清酒涨微澜。
游人若论登临美，须作淮东第一观。
广陵五题·次韵子由题摘星亭
作者：秦观
朝代：宋

昆崙左右两招提，中起孤高雉堞西。
不见烧香成宿雾，虚传裁锦作障泥。
萤流花苑飞星乱，芜满春城绿髮齐。
长忆凭栏风雨后，断虹明处海天低。
广陵五题其三次韵子由题蜀井
作者：秦观
朝代：宋
体裁：七言律诗

蜀冈精气滀多年，故有清泉发石田。乍饮肺肝俱澡雪，久窥杖屦亦轻便。炊成香稻流珠滑，煮出新茶泼乳鲜。坐使二公乡思动，放杯西望欲挥鞭。
广陵五题其二次韵子由题平山堂
作者：秦观
朝代：宋

栋宇高开古寺间，尽数佳处入雕栏。
山浮海上青螺远，天转江南碧玉宽。
雨槛幽花滋浅泪，风卮清酒涨微澜。
游人若论登临美，须作淮东第一观。
广陵五题其五次韵子由题光化塔
作者：秦观
朝代：宋

古佛悲怜得度人，应缘来现比丘身。水流月落知何处，花发莺啼又一春。方外笑谈清似玉，梦中烦恼细如尘。老僧自说从居此，却悔平时事远巡。
广陵五题其四次韵子由题摘星亭
作者：秦观
朝代：宋

昆仑左右两招提，中起孤高雉堞西。不见烧香成宿雾，虚传裁锦作障泥。萤流花苑飞星乱，芜满春城绿发齐。长忆凭栏风两後，断虹明处海天低。
广陵五题次韵子由题九曲池
作者：秦观
朝代：宋
体裁：诗

栋宇高开古寺间，尽收佳处入雕栏。山浮海上青螺远，天转江南碧玉宽。雨槛幽花滋浅泪，风卮清酒涨微澜。游人若论登临美，须作淮东第一观。
庆张君俞都尉留后得子
作者：秦观
朝代：宋
体裁：七言律诗

天上吹箫玉作楼，蟠桃熟后更无忧。内家报喜车凌晓，太史占祥斗挂秋。龙得一珠应献佛，虎生三日便吞牛。鲁元福禄何人似，坐见张敖数子侯。
庆张君俞都尉留後得子
作者：秦观
朝代：宋

天上吹箫玉作楼，蟠桃熟後更无忧。内家报喜车凌晓，太史占祥斗挂秋。龙得一珠应献佛，虎生三日便吞牛。鲁元福禄何人似，坐见张敖数子侯。
开府李公挽章
作者：秦观
朝代：宋

报国封章数，论交意气真。先朝贵公子，当代老成人。月动融尊酒，花催郑驿宾。谁知古原上，马鬣一朝新。戚里薨耆旧，哀荣世未如。襚加三事衮，奠致两宫舆。卤簿前衢隘，歌钟后院虚。英风知不坠，芝玉茂庭除。
开府李公挽章·其一
作者：秦观
朝代：宋
体裁：五言律诗

报国封章数，论交意气真。先朝贵公子，当代老成人。月动融尊酒，花催郑驿宾。谁知古原上，马鬣一朝新。
开府李公挽章·其二
作者：秦观
朝代：宋
体裁：五言律诗

戚里薨耆旧，哀荣世未如。襚加三事衮，奠致两宫舆。卤簿前衢隘，歌钟后院虚。英风知不坠，芝玉茂庭除。
徐仲车食于学官吏或以为不可欲罢去之太守不听礼遇如初感之而作
作者：秦观
朝代：宋

许丞老病聋，督邮白欲废。贤哉黄次公，鉴裁实精诣。殷勤谢督邮，此丞乃廉吏。重听庸何伤，善助无失意。古人骨已朽，来者复谁继。仲车天下士，固非许丞类。至行通神明，问学有根柢。若充老更聘，自革风俗弊。太守前已闻，粟帛俄见赐。奈何少年子，辄效督邮事。道丧贤哲穷，闻之为流涕。人心如其面，难以一律揆。所望在次公，督邮何足议。
徐仲车食于学官吏或以为不可欲罢去之太守不听礼遇如初感之而作
作者：秦观
朝代：宋

许丞老病聋，督邮白欲废。
贤哉黄次公，鉴裁实精诣。
殷勤谢督邮，此丞乃廉吏。
重听庸何伤，善助无失意。
古人骨已朽，来者復谁继。
仲车天下士，固非许丞类。
至行通神明，问学有根柢。
若充老更聘，自革风俗弊。
太守前已闻，粟帛俄见赐。
奈何少年子，辄效督邮事。
道丧贤哲穷，闻之为流涕。
人心如其面，难以一律揆。
所望在次公，督邮何足议。
徐仲车食於学官吏或以为不可欲罢去之太守不
作者：秦观
朝代：宋

许丞老病聋，督邮白欲废。贤哉黄次公，鉴裁实精诣。殷勤谢督邮，此丞乃廉吏。重听庸何伤，善助无失意。古人骨已朽，来者复谁继。仲车天下士，固非许丞类。至行通神明，问学有根柢。若充老更聘，自革风俗弊。太守前己闻，粟帛俄见赐。奈何少年子，辄效督邮事。道丧贤哲穷，闻之为流涕。人心如其面，难以一律揆。所望在次公，督邮何足议。
徐得之闲轩
作者：秦观
朝代：宋

建安自古多俊髦，徐子磊落尤其豪。论兵说剑走湖海，身勤事左无所遭。绿林五校已屠脍，黑衣三卫羞徒劳。归来故山便卜筑，脱弃万事轻鸿毛。横前涧水漱哀玉，傍舍老枥藏飞猱。山蔬何用媿梁肉，鹤氅未必输青袍。追寒弄月有真意，慎勿轻语传儿曹。
徐得之闲轩
作者：秦观
朝代：宋

建安自古多俊髦，徐子磊落尤其豪。
论兵说剑走湖海，身勤事左无所遭。
绿林五校已屠脍，黑衣三卫羞徒劳。
归来故山便卜筑，脱弃万事轻鸿毛。
横前涧水漱哀玉，傍舍老枥藏飞猱。
山蔬何用媿粱肉，鹤氅未必输青袍。
追寒弄月有真意，慎勿轻语传儿曹。
徐得之闲轩
作者：秦观
朝代：宋

建安自古多俊髦，徐子磊落尤其豪。论兵说剑走湖海，身勤事左无所遭。绿林五校已屠脍，黑衣三卫羞徒劳。归来故山便卜筑，脱弃万事轻鸿毛。横前涧水漱哀玉，傍舍老枥藏飞猱。山蔬何用愧粱肉，鹤氅未必输青袍。追寒弄月有真意，慎勿轻语传儿曹。
御街行
作者：秦观
朝代：宋
体裁：词

银烛生花如红豆。这好事、而今有。夜阑人静曲屏深，借宝瑟、轻轻招手。一阵白蘋风，故灭烛、教相就。花带雨、冰肌香透。恨啼鸟、辘轳声晓。岸柳微风吹残酒。断肠时、至今依旧。镜中消瘦。那人知后，怕你来僝僽。
御街行
作者：秦观
朝代：宋

银烛生花如红豆。这好事、而今有。夜阑人静曲屏深，惜宝瑟、轻轻招手。一阵白苹风，故灭烛、教相就。花带雨、冰肌香透。恨啼鸟、辘轳声晓。岸柳微风吹残酒。断肠时、至今依旧。镜中消瘦。那人知后，怕你来僝僽。
御街行·银烛生花如红豆
作者：秦观
朝代：宋
体裁：词

银烛生花如红豆。
这好事、而今有。
夜阑人静曲屏深，借宝瑟、轻轻招手。
一阵白苹风，故灭烛、教相就。
花带雨、冰肌香透。
恨啼鸟、辘轳声晓。
岸柳微风吹残酒。
断肠时、至今依旧。
镜中消瘦。
那人知后，怕你来僝僽。
德清道中还寄子瞻
作者：秦观
朝代：宋

投晓理竿枻，溪行耳目醒。虫鱼各萧散，云日共晶荧。水荇重深翠，烟山叠乱青。路回逢短榜，崖断点孤翎。丛薄开罗帐，沦漪写镜屏。疏篱窥窅窕，支港泛笭箵。远溆依微见，哀猱断续听。梦长天杳杳，人远树冥冥。旅思摇风旆，归期数月蓂。何时燃蜜炬，复听閤前铃。
德清道中还寄子瞻
作者：秦观
朝代：宋

投晓理竿栧，溪行耳目醒。虫鱼各萧散，云日共晶荧。水荇重深翠，烟山叠乱青。路回逢短榜，崖断点孤翎。丛薄开罗帐，沦漪写镜屏。疏篱窥窅窕，支港泛笭箵。远漵依微见，哀猱断续听。梦长天杳杳，人远树冥冥。旅思摇风旆，归期数月蓂。何时燃蜜炬，复听合前铃。
德清道中还寄子瞻
作者：秦观
朝代：宋

投晓理竿栧，溪行耳目醒。
虫鱼各萧散，云日共晶荧。
水荇重深翠，烟山迭乱青。
路迴逢短榜，崖断点孤翎。
丛薄开罗帐，沦漪写镜屏。
疏篱窥窅窕，支港泛笭箵。
远溆依微见，哀猱断续听。
梦长天杳杳，人远树冥冥。
旅思摇风旆，归期数月蓂。
何时燃蜜炬，復听閤前铃。
忆秦娥
作者：秦观
朝代：宋

今都入楚台风。
楚台风。萧萧瑟瑟穿帘栊。穿帘栊。沧江浩渺，绮阁玲珑。
飘飘彩笑摇长虹。泠泠仙籁鸣虚空。鸣虚空。一阑修竹，几壑疏松。
忆秦娥
作者：秦观
朝代：宋

头一片庾楼月。庾楼月。水天涵映秋澄彻。秋澄彻。凉风清露，瑶台银阙。桂花香满蟾蜍窟。胡床兴发霏谈雪。霏谈雪。谁家凤管，夜深吹彻。
忆秦娥
作者：秦观
朝代：宋

曲江花。宜春十里锦云遮。锦云遮。水边院落，山下人家。茸茸细草承香车。金鞍玉勒争年华。争年华。酒楼青旆，歌板红牙。
忆秦娥
作者：秦观
朝代：宋

灞桥雪。茫茫万径人踪灭。人踪灭。此时方见，乾坤空阔。骑驴老子真奇绝。肩山吟耸清寒冽。清寒冽。祇缘不禁，梅花撩拨。
忆秦娥
作者：秦观
朝代：宋
体裁：词

灞桥雪。茫茫万径人踪灭。人踪灭。此时方见，乾坤空阔。骑驴老子真奇绝。肩山吟耸清寒冽。清寒冽。祗缘不禁，梅花撩拨。
忆秦娥
作者：秦观
朝代：宋

蹄踏遍曲江花。
曲江花。宜春十里锦云遮。锦云遮。水边院落，山下人家。
茸茸细草承香车。金鞍玉勒争年华。争年华。酒楼青旆，歌板红牙。
忆秦娥
作者：秦观
朝代：宋

载人图灞桥雪。
灞桥雪。茫茫万迳人踪灭。人踪灭。此时方见，乾坤空阔。
骑驴老子真奇绝。肩山吟耸清寒冽。清寒冽。只缘不禁，梅花撩拨。
念奴娇
作者：秦观
朝代：宋

千门明月，天如水，正是人间佳节。开尽小梅春气透，花烛家家罗列。来往绮罗，喧阗箫鼓，达旦何曾歇。少年当此，风光真是殊绝。遥想二十年前，此时此夜，共绾同心结。窗外冰轮依旧在，玉貌已成长别。旧著罗衣，不堪触目，洒泪都成血。细思往事，只添镜里华发。朝来佳气，郁葱葱，报道悬弧良节。绿水朱华秋色嫩，景比蓬莱更别。万缕银须，一枝铁杖，信是人中杰。此翁八十，怪来精彩殊绝。闻道久种阴功，杏林橘井，此辈都休说。一点心通南极老，锡与长生仙牒。乱舞斑衣，齐倾寿酒，满座笙歌咽。年年今日，华堂醉倒明月。
念奴娇
作者：秦观
朝代：宋

夜凉湖上，酌芳尊，对此一轮皓月。岁月匆匆人老大，又近中秋时节。夜气泬，湖光旷邈。风舞萧萧叶。水天一色，坐来肌骨清彻。
自念尘满征衫，无人为浣，洒泪今成血。玉兔银蟾休道远，不识愁人情切。绣帐香销，画屏烛冷，此意凭谁说。天青海碧，枉教望断瑶阙。
念奴娇
作者：秦观
朝代：宋

满天风雪，向行人、做出征途模样。回首家山才咫尺，便有许多离况。少岁交游，当时风景，喜得重相傍。一樽谈旧，骊驹门外休唱。
自笑二十年来，扁舟来往，惭愧湖头浪。献策彤庭身渐老，惟有丹心增壮。玉洞花光，金城柳眼，何用生凄怆。为君起舞，惊看豪气千丈。
念奴娇·其一
作者：秦观
朝代：宋
体裁：词

千门明月，天如水，正是人间佳节。开尽小梅春气透，花烛家家罗列。来往绮罗，喧阗箫鼓，达旦何曾歇。少年当此，风光真是殊绝。遥想二十年前，此时此夜，共绾同心结。窗外冰轮依旧在，玉貌已成长别。旧著罗衣，不堪触目，洒泪都成血。细思往事，只添镜里华发。
念奴娇·其四
作者：秦观
朝代：宋

朝来佳气，郁葱葱，报道悬弧良节。绿水朱华秋色嫩，景比蓬莱更别。万缕银须，一枝铁杖，信是人中杰。此翁八十，怪来精彩殊绝。闻道久种阴功，杏林橘井，此辈都休说。一点心通南极老，锡与长生仙牒。乱舞斑衣，齐倾寿酒，满座笙歌咽。年年今日，华堂醉倒明月。
念奴娇（咏柳）
作者：秦观
朝代：宋

纤腰袅袅，东风里、逞尽娉婷态度。应是青皇偏著意，尽把韶华付与。月榭花台，珠帘画槛，几处堆金缕。不胜风韵，陌头又过朝雨。闻说灞水桥边，年年春暮，满地飘香絮。掩映夕阳千万树，不道离情正苦。上苑风和，琐窗昼静，调弄娇莺语。伤春人瘦，倚阑半饷延伫。
念奴娇（赤壁舟中咏雪）
作者：秦观
朝代：宋

中流鼓楫，浪花舞，正见江天飞雪。远水长空连一色，使我吟怀逸发。寒峭千峰，光摇万象，四野人踪灭。孤舟垂钓，渔蓑真个清绝。遥想溪上风流，悠然乘兴，独棹山阴月。争似楚江帆影净，一曲浩歌空阔。禁体词成，过眉酒热，把唾壶敲缺。冯夷惊道，城翁无比赤壁。
念奴娇（过小孤山）
作者：秦观
朝代：宋

长江滚滚，东流去，激浪飞珠溅雪。独见一峰青崒C86F，当住中流万折。应是天公，恐他澜倒，特向江心设。屹然今古，舟郎指点争说。岸边无数青山，萦回紫翠，掩映云千叠。都让洪涛恣汹涌，却把此峰孤绝。薄暮烟扉，高空日焕，谙历阴晴彻。行人过此，为君几度击楫。
怀孙子实
作者：秦观
朝代：宋

举眼趋浮末，斯人独好修。
青春三不惑，黄卷百无忧。
玉出方流润，鸾停翠竹幽。
相思自成韵，不必寄西邮。
怀孙子实
作者：秦观
朝代：宋

举眼趋浮末，斯人独好脩。青春三不惑，黄卷百无忧。玉出方流润，鸾停翠竹幽。相思自成韵，不必寄西邮。
怀李公择学士
作者：秦观
朝代：宋
体裁：七言律诗

一辞行旆楚亭皋，几为登临挂郁陶。蓬断草枯时节晚，山长水远梦魂劳。流传玉刻皆黄绢，早晚金闺报大刀。宣室方疑鬼神事，顺风行看驶鸿毛。
怀李公择学士
作者：秦观
朝代：宋

一辞行旆楚亭皋，几为登临挂鬰陶。
蓬断草枯时节晚，山长水远梦魂劳。
流传玉刻皆黄绢，早晚金闺报大刀。
宣室方疑鬼神事，顺风行看驶鸿毛。
悼王子开五首
作者：秦观
朝代：宋

卓尔金闺彦，颀然玉昏班。
周旋三友益，零落十年间。
轣辘灵輀动，悠扬素旐还。
暮年还抱爱，应复辨追攀。
悼王子开五首
作者：秦观
朝代：宋

已矣知无憾，贤愚共此途。白驹驰白日，黄发掩黄垆。和氏终归赵，干将不葬吴。拏痾如可强，犹拟尊生刍。
悼王子开五首
作者：秦观
朝代：宋

我昔官房子，长怀忠穆贤。里无行马第，山有卧牛阡。当代三公后，惟君五福全。桐棺远归祔，追旧几潸然。卓尔金闺彦，颀然玉笋班。周旋三友益，零落十年间。轣辘灵輀动，悠扬素旐还。暮年还抱爱，应复辨追攀。萧散竹林风，平生约略同。官班嵇叔夜，年辈晋安丰。民咏濡须政，朝推朐䏰功。九原无复作，埋玉恨何穷。南浦维舟访，东堂抵榻眠。后期犹指日，轻别遂终天。墨妙今初贵，诗名久已传。清风如未坠，诸子更翩翩。已矣知无憾，贤愚共此途。白驹驰白日，黄发掩黄垆。和氏终归赵，干将不葬吴。驽痾如可彊，犹拟奠生刍。
悼王子开五首·其一
作者：秦观
朝代：宋
体裁：五言律诗

我昔官房子，长怀忠穆贤。里无行马第，山有卧牛阡。当代三公后，惟君五福全。桐棺远归祔，追旧几潸然。
悼王子开五首·其三
作者：秦观
朝代：宋

萧散竹林风，平生约略同。官班嵇叔夜，年辈晋安丰。民咏濡须政，朝推朐䏰功。九原无复作，埋玉恨何穷。
悼王子开五首·其三
作者：秦观
朝代：宋

萧散竹林风，平生约略同。
官班嵇叔夜，年辈晋安丰。
民咏濡须政，朝推朐䏰功。
九原无復作，埋玉恨何穷。
悼王子开五首·其二
作者：秦观
朝代：宋

卓尔金闺彦，颀然玉笋班。周旋三友益，零落十年间。轣辘灵輀动，悠扬素旐还。暮年还抱爱，应复辨追攀。
悼王子开五首·其二
作者：秦观
朝代：宋

卓尔金闺彦，颀然玉笋班。
周旋三友益，零落十年间。
轣辘灵輀动，悠扬素旐还。
暮年还抱爱，应復。
悼王子开五首·其五
作者：秦观
朝代：宋

已矣知无憾，贤愚共此途。白驹驰白日，黄发掩黄垆。和氏终归赵，干将不葬吴。驽痾如可彊，犹拟奠生刍。
悼王子开五首·其五
作者：秦观
朝代：宋

已矣知无憾，贤愚共此途。
白驹驰白日，黄髮掩黄垆。
和氏终归赵，干将不葬吴。
拏痾如可彊，犹拟奠生刍。
悼王子开五首·其四
作者：秦观
朝代：宋
体裁：五言律诗

南浦维舟访，东堂抵榻眠。后期犹指日，轻别遂终天。墨妙今初贵，诗名久已传。清风如未坠，诸子更翩翩。
戏云龙山人二绝
作者：秦观
朝代：宋

芳草未应羞鹎鵊，潜鳞终是畏提壶。蔡经背上痕犹在，更念麻姑指爪无。选胜只携长胫鹤，入廛还驾短辕车。时人若问虚玄事，笑答无过李老书。
戏云龙山人二绝·其一
作者：秦观
朝代：宋
体裁：七言绝句

芳草未应羞鹎鵊，潜鳞终是畏提壶。蔡经背上痕犹在，更念麻姑指爪无。
戏云龙山人二绝·其二
作者：秦观
朝代：宋
体裁：七言绝句

选胜只携长胫鹤，入廛还驾短辕车。时人若问虚玄事，笑答无过李老书。
抱瓮
作者：秦观
朝代：宋

搰搰抱瓮人，汒呼治其内。
仲尼为所轻，子贡无以对。
舍器欲还朴，为量固已隘。
苟得浑沌真，宁羞事机械。
抱瓮
作者：秦观
朝代：宋

搰搰抱瓮人，茫呼治其内。仲尼为所轻，子贡无以对。舍器欲还朴，为量固已隘。苟得浑沌真，宁羞事机械。
拟郡学试东风解冻
作者：秦观
朝代：宋

宝历开新岁，春回斗柄东。
漪生天际水，冻解日边风。
浩荡依苹起，侵寻带雪融。
江河霜练静，池沼玉奁空。
鱼藻雍容裏，云霄俯仰中。
更无舟楫碍，从此百川通。
拟郡学试东风解冻
作者：秦观
朝代：宋

宝历开新岁，春回斗柄东。漪生天际水，冻解日边风。浩荡依蘋起，侵寻带雪融。江河霜练静，池沼玉奁空。鱼藻雍容里，云霄俯仰中。更无舟楫碍，从此百川通。
拟题织锦图
作者：秦观
朝代：宋

悲风鸣叶秋宵冷，寒丝萦手泪残妆。
微烛窥人悉断肠，机翻云锦妙成章。
拟题织锦图
作者：秦观
朝代：宋
体裁：七言绝句

悲风鸣叶秋宵冷，寒丝萦手泪残妆。微烛窥人愁断肠，机翻云锦妙成章。
摸鱼儿（重九）
作者：秦观
朝代：宋
体裁：词

傍湖滨、几椽茅屋，依然又过重九。烟波望断无人见，惟有风吹疏柳。凝思久。向此际，寒云满目空搔首。何人送酒。但一曲溪流，数枝野菊，自把唾壶叩。休株守。尘世难逢笑口。青春过了难又。一年好景真须记，橘绿橙黄时候。君念否。最可惜，霜天闲却传杯手。鸥朋鹭友。聊摘取茱萸，殷勤插鬓，香雾满衫袖。
文英阁二首
作者：秦观
朝代：宋

都门将酒惜分携，归路駸駸望欲迷。千里又看新燕语，一声初听子规啼。春风天上曾挥翰，迟日江边独杖藜。回首三山楼阁晚，断云流水自东去。
文英阁二首
作者：秦观
朝代：宋

都门将酒惜分携，归路骎骎望欲迷。千里又看新燕语，一声初听子规啼。春风天上曾挥翰，迟日江边独杖藜。回首三山楼阁晚，断云流水自东去。流落天涯思故园，散愁郊外任蹒跚。云归邃谷知无雨，风卷寒溪没近滩。已见雁将归楚泽，遥知春又到长安。桑林垄麦依稀是，祇见秦川万里宽。
文英阁二首·其一
作者：秦观
朝代：宋
体裁：古风

都门将酒惜分携，归路骎骎望欲迷。千里又看新燕语，一声初听子规啼。春风天上曾挥翰，迟日江边独杖藜。回首三山楼阁晚，断云流水自东去。
文英阁二首·其二
作者：秦观
朝代：宋

流落天涯思故园，散愁郊外任蹒跚。云归邃谷知无雨，风卷寒溪没近滩。已见雁将归楚泽，遥知春又到长安。桑林垄麦依稀是，祇见秦川万里宽。
文英阁二首·其二
作者：秦观
朝代：宋

流落天涯思故园，散愁郊外任蹒跚。
云归邃谷知无雨，风卷寒溪没近滩。
已见雁将归楚泽，遥知春又到长安。
桑林壠麦依稀是，祇见秦川万里宽。
新开湖送孙诚之有龙见于东北因成绝句
作者：秦观
朝代：宋
体裁：七言绝句

狂客走影暗悠悠，菡萏吹风五月秋。黄绶不为无气概，苍龙垂尾送行舟。
无双
作者：秦观
朝代：宋

尚书有女名无双，蛾眉如画学新妆。伊家仙客最明俊，舅母唯只呼王郎。尚书往日先曾许，数载暌违今复遇。闻说襄江二十年，当时未必轻相慕。
无双
作者：秦观
朝代：宋

尚书有女名无双，蛾眉如画学新妆。
伊家仙客最明俊，舅母唯只呼王郎。
尚书往日先曾许，数载暌违今復遇。
闻说襄江二十年，当时未必轻相慕。
无题二首
作者：秦观
朝代：宋

君子有常度，所遭能自如。不与死生变，岂为忧患渝。西伯囚演易，马迁罪成书。性刚趣和乐，浅浅非丈夫。世事如浮云，飘忽不相待。欻然化苍狗，俄顷成章盖。达观听两行，昧者乃多态。舍旃勿重陈，百年等销坏。
无题二首·其一
作者：秦观
朝代：宋
体裁：古风

君子有常度，所遭能自如。不与死生变，岂为忧患渝。西伯囚演易，马迁罪成书。性刚趣和乐，浅浅非丈夫。
无题二首·其二
作者：秦观
朝代：宋
体裁：古风

世事如浮云，飘忽不相待。欻然化苍狗，俄顷成章盖。达观听两行，昧者乃多态。舍旃勿重陈，百年等销坏。
早春
作者：秦观
朝代：宋
体裁：七言绝句

黄金蔌蔌满垂杨，尚有春寒到画堂。酒力渐销歌扇怯，入帘飞雪带梅香。
早春题僧舍
作者：秦观
朝代：宋
体裁：七言绝句

东园紫梅初破蕾，北涧渌水方通流。归去一春花月梦，定应多在此中游。
时宣义挽词
作者：秦观
朝代：宋

奋发多难裏，哀荣后夜中。
妙年推正行，末路见阴功。
风雨双龙合，山川吊鹤空。
悬知青史上，又载一于公。
时宣义挽词
作者：秦观
朝代：宋

奋发多难里，哀荣后夜中。妙年推正行，末路见阴功。风雨双龙合，山川吊鹤空。悬知青史上，又载一于公。
时宣义挽词
作者：秦观
朝代：宋

奋发多难里，哀荣後夜中。妙年推正行，末路见阴功。风雨双龙合，山川吊鹤空。悬知青史上，又载一于公。
春日
作者：秦观
朝代：宋
体裁：诗

一夕轻雷落万丝，霁光浮瓦碧参差。有情芍药含春泪，无力蔷薇卧晓枝。
春日
作者：秦观
朝代：宋
体裁：诗

残腊渺茫云外日，新春仿佛梦中来。
雪霜便觉都无力，只见桃花次第开。
春日
作者：秦观
朝代：宋
体裁：七言绝句

残腊渺茫云外日，新春彷佛梦中来。雪霜便觉都无力，只见桃花次第开。
春日五首
作者：秦观
朝代：宋

幅巾投晓入西园，春动林塘物物鲜。却憩小庭才日出，海棠花发麝香眠。一夕轻雷落万丝，霁光浮瓦碧差差。有情芍药含春泪，无力蔷薇卧晓枝。裌衣新著倦琴书，散策池塘返照初。翠碧黄鹂相续去，荇丝深处见游鱼。春禽叶底引圆吭，临罢黄庭日正长。满院柳花寒食后，旋钻新火爇炉香。金屋旧题烦乙子，蜜脾新采赖蜂臣。蜻蜓蛱蝶无情思，随例颠忙过一春。
春日五首
作者：秦观
朝代：宋

春禽叶底引圆吭，临罢黄庭日正长。
满院柳花寒食後，旋钻新火爇炉香。
春日五首·其一
作者：秦观
朝代：宋

幅巾投晓入西园，春动林塘物物鲜。却憩小庭才日出，海棠花发麝香眠。
春日五首·其一
作者：秦观
朝代：宋

幅巾投晓入西园，春动林塘物物鲜。
却憩小庭纔日出，海棠花发麝香眠。
春日五首·其三
作者：秦观
朝代：宋

夹衣新着倦琴书，散策池塘返照初。
翠碧黄鹂相续去，荇丝深处见游鱼。
春日五首·其三
作者：秦观
朝代：宋

裌衣新著倦琴书，散策池塘返照初。翠碧黄鹂相续去，荇丝深处见游鱼。
春日五首·其二
作者：秦观
朝代：宋
体裁：七言绝句

一夕轻雷落万丝，霁光浮瓦碧差差。有情芍药含春泪，无力蔷薇卧晓枝。
春日五首·其五
作者：秦观
朝代：宋
体裁：七言绝句

金屋旧题烦乙子，蜜脾新采赖蜂臣。蜻蜓蛱蝶无情思，随例颠忙过一春。
春日五首·其五
作者：秦观
朝代：宋

金屋旧题烦乙子，蜜脾新采頼蜂臣。
蜻蜓蛱蝶无情思，随例颠忙过一春。
春日五首·其四
作者：秦观
朝代：宋
体裁：七言绝句

春禽叶底引圆吭，临罢黄庭日正长。满院柳花寒食后，旋钻新火爇炉香。
春日偶题呈上尚书丈丈
作者：秦观
朝代：宋
体裁：七言绝句

三年京国鬓如丝，又见新花发故枝。日典春衣非为酒，家贫食粥已多时。
春日寓直有怀参寥
作者：秦观
朝代：宋

觚棱金爵自岧峣，藏室春深更寂寥。扪虱幽花攲露叶，岸巾高柳转风条。文书几上须髯变，鞍马尘中岁月销。何日一筇江海上，与君徐步看生潮。
春日寓直有怀参寥
作者：秦观
朝代：宋

觚棱金爵自岧峣，藏室春深更寂寥。
扪虱幽花欹露叶，岸巾高柳转风条。
文书几上鬚髯变，鞍马尘中岁月销。
何日一筇江海上，与君徐步看生潮。
春日寓直有怀参寥
作者：秦观
朝代：宋

觚棱金篾自迢嶢，藏室春深更寂寥。扪虱幽花欹露叶，岸巾高柳转风条。文书几上须髯变，鞍马尘中岁月销。何日一筇江海上，与君徐步看生潮。
春日杂兴十首
作者：秦观
朝代：宋

吴会虽褊小，海滨富奇峰。
天鸡一号叫，剑戟明遥空。
溪谷相径复，深林杳攒丛。
猿吟虎豹啼，云气迷西东。
中有遯世士，超然閟孤踪。
被兰服明月，起坐松声中。
夜锻吸沆瀣，朝琴庇青葱。
骑星友元气，巢许安可同。
俛眄区中人，飞埃集毛锋。
问津或不缪，从子游鸿蒙。
春日杂兴十首
作者：秦观
朝代：宋

客从远方来，遗我昭华管。
吹之动人心，异境生虚窾。
磝磝青嶂横，泱泱春溜满。
马蹄交狭邪，车毂错平坦。
士女竞芳辰，禽鱼荫修竿。
依微认睇笑，凌没见纤短。
停吹欻泯灭，耽耽复空馆。
灵物信所珍，顾恨知音罕。
春日杂兴十首
作者：秦观
朝代：宋

结发谢外好，僶俛希前修。
缪挟江海志，耻为升斗谋。
齞历难刻画，贱贫多衅尤。
发轫背伊阙，解骖憩邗沟。
丹铅费永晷，麴糵敺深愁。
璧月鉴帘栊，珠星络梧楸。
泯泯渠水驶，霏霏花雾浮。
公子怅何许，抚膺徒离忧。
春日杂兴十首
作者：秦观
朝代：宋

艺籍燔祖龙，斯文就沦丧。
帝矜黔首愚，诸巂出相望。
扬马操宏纲，韩柳激颓浪。
建安妙讴吟，风概亦超放。
玉绳带华月，艳艳青冥上。
奕世希末光，经纬得无妄。
儿曹独何事，诋斥几覆酱。
原心良自诬，猥欲私所尚。
螳螂拒飞辙，精卫填溟涨。
咄咄徒尔为，东海固无恙。
鵷鸾日雕灭，黄口纷冗长。
投袂睇层霄，兹怀谁与亮。
春日杂兴十首·其一
作者：秦观
朝代：宋
体裁：古风

飘忽星气徂，青阳迫迟暮。鸣飞各有适，赤白纷无数。雨砌堕危芳，风轩纳飞絮。褰帏香雾横，岸帻云峰度。林影舞窗扉，池光染衣屦。参差花鸟期，蹭蹬琴觞趣。抚事动幽寻，感时遗近慕。秣马膏余车，行行不周路。
春日杂兴十首·其一〇
作者：秦观
朝代：宋

艺籍燔祖龙，斯文就沦丧。
帝矜黔首愚，诸隽出相望。
扬马操宏纲，韩柳激颓浪。
建安妙讴吟，风概亦超放。
玉绳带华月，艷艷青冥上。
奕世希末光，经纬得无妄。
儿曹独何事，诋斥几覆醤。
原心良自诬，猥欲私所尚。
螳螂拒飞辙，精卫填溟涨。
咄咄徒尔为，东海固无恙。
鹓鸾日雕灭，黄口纷冗长。
投袂睇层霄，兹怀谁与亮。
春日杂兴十首·其七
作者：秦观
朝代：宋

昔我游京室，交通五陵间。主客各英妙，袍马相追攀。千金具饮啜，百金雇吹弹。缨弁罗广席，当头舞交竿。鲜妆耀渌酒，采缬生风澜。灯烛暗夜艾，士女纷相班。欢娱易徂歇，转眄如飞翰。亹亹负孤愿，离离衔永欢。山鸟窥茗饮，檐花笑蔬餐。弃捐勿重陈，事定须盖棺。
春日杂兴十首·其三
作者：秦观
朝代：宋

潭潭故邑井，猗猗上宫兰。
不食自清渫，莫服更幽閒。
志士耻弱植，卷迹甘饥寒。
佳晨追良觌，触物悬悲端。
川途眇回远，经岁旷音翰。
岂不慕裘马，诡得非所安。
蝉冕多怵迫，绳枢尠忧患。
枉寻竟何补，方枘诚独难。
春日杂兴十首·其二
作者：秦观
朝代：宋

结发谢外好，僶俛希前修。缪挟江海志，耻为升斗谋。齞历难刻画，贱贫多衅尤。发轫背伊阙，解骖憩邗沟。丹铅费永晷，曲糵驱深愁。璧月鉴帘栊，珠星络梧楸。泯泯渠水驶，霏霏花雾浮。公子怅何许，抚膺徒离忧。
春日杂兴十首·其二
作者：秦观
朝代：宋

结发谢外好，僶俛希前修。缪挟江海志，耻为升斗谋。齞历难刻画，贱贫多衅尤。发轫背伊阙，解骖憩邗沟。丹铅费永晷，曲糵驱深愁。璧月鉴帘栊，珠星络梧楸。泯泯渠水驶，霏霏花雾浮。公子怅何许，抚膺徒离忧。吴会虽褊小，海滨富奇峰。天鸡一号叫，剑戟明遥空。溪谷相径复，深林杳攒丛。猿吟虎豹啼，云气迷西东。中有遁世士，超然閟孤踪。被兰服明月，起坐松声中。夜锻吸沆瀣，朝琴庇青葱。骑星友元气，巢许安可同。俛眄区中人，飞埃集毛锋。问津或不缪，从子游鸿蒙。东方有美人，容华茂春粲。抱影守单栖，含睇理哀弹。声意一何切，所欢邈云汉。徒然事膏沐，孰与徂昏旦。微诚浪自持，嘉月忽复晏。巧转度虚棂，飞红触幽幔。岁岁芳草滋，夜夜明星烂。合并会有时，索居不必叹。寝瘵倦文史，驾言从遨嬉。飔风举遥溆，规日丽清漪。含桃粲朱实，杜若怀碧滋。娉娉弱絮堕，圉圉文鲂驰。明霞廓远瞩，哀禽搅离思。缛草天际合，孤云川上移。宽闲绝轮鞅，重复多路歧。信美难久伫，归欤从所治。艺籍燔祖龙，斯文就沦丧。帝矜黔首愚，诸隽出相望。扬马操宏纲，韩柳激颓浪。建安妙讴吟，风概亦超放。玉绳带华月，艳艳青冥上。奕世希末光，经纬得无妄。儿曹独何事，诋斥几覆酱。原心良自诬，猥欲私所尚。螳螂拒飞辙，精卫填溟涨。咄咄徒尔为，东海固无恙。鹓鸾日彫灭，黄口纷冗长。投袂睇层霄，兹怀谁与亮。
春日杂兴十首·其二
作者：秦观
朝代：宋

结髮谢外好，僶俛希前修。
缪挟江海志，耻为升斗谋。
齞历难刻画，贱贫多衅尤。
发轫背伊阙，解骖憩邗沟。
丹铅费永晷，曲糵驱深愁。
璧月鉴帘栊，珠星络梧楸。
泯泯渠水驶，霏霏花雾浮。
公子怅何许，抚膺徒离忧。
春日杂兴十首·其五
作者：秦观
朝代：宋

东方有美人，容华茂春粲。抱影守单栖，含睇理哀弹。声意一何切，所欢邈云汉。徒然事膏沐，孰与徂昏旦。微诚浪自持，嘉月忽复晏。巧转度虚棂，飞红触幽幔。岁岁芳草滋，夜夜明星烂。合并会有时，索居不必叹。
春日杂兴十首·其五
作者：秦观
朝代：宋

东方有美人，容华茂春粲。
抱影守单栖，含睇理哀弹。
声意一何切，所欢邈云汉。
徒然事膏沐，孰与徂昏旦。
微诚浪自持，嘉月忽復晏。
巧转度虚櫺，飞红触幽幔。
岁岁芳草滋，夜夜明星烂。
合并会有时，索居不必叹。
春日杂兴十首·其八
作者：秦观
朝代：宋

客从远方来，遗我昭华管。
吹之动人心，异境生虚窾。
磝磝青嶂横，泱泱春溜满。
马蹄交狭邪，车毂错平坦。
士女竞芳辰，禽鱼荫修竿。
依微认睇笑，凌没见纤短。
停吹欻泯灭，耽耽復空馆。
灵物信所珍，顾恨知音罕。
春日杂兴十首·其六
作者：秦观
朝代：宋
体裁：古风

寝瘵倦文史，驾言从遨嬉。飔风举遥溆，规日丽清漪。含桃粲朱实，杜若怀碧滋。娉娉弱絮堕，圉圉文鲂驰。明霞廓远瞩，哀禽搅离思。缛草天际合，孤云川上移。宽闲绝轮鞅，重复多路歧。信美难久伫，归欤从所治。
春日杂兴十首·其十
作者：秦观
朝代：宋

艺籍燔祖龙，斯文就沦丧。帝矜黔首愚，诸隽出相望。扬马操宏纲，韩柳激颓浪。建安妙讴吟，风概亦超放。玉绳带华月，艳艳青冥上。奕世希末光，经纬得无妄。儿曹独何事，诋斥几覆酱。原心良自诬，猥欲私所尚。螳螂拒飞辙，精卫填溟涨。咄咄徒尔为，东海固无恙。鹓鸾日彫灭，黄口纷冗长。投袂睇层霄，兹怀谁与亮。
春日杂兴十首·其四
作者：秦观
朝代：宋

吴会虽褊小，海滨富奇峰。天鸡一号叫，剑戟明遥空。溪谷相径复，深林杳攒丛。猿吟虎豹啼，云气迷西东。中有遁世士，超然閟孤踪。被兰服明月，起坐松声中。夜锻吸沆瀣，朝琴庇青葱。骑星友元气，巢许安可同。俛眄区中人，飞埃集毛锋。问津或不缪，从子游鸿蒙。
春日杂兴十首·其四
作者：秦观
朝代：宋

吴会虽褊小，海滨富奇峰。
天鸡一号叫，剑戟明遥空。
溪谷相径復，深林杳攒丛。
猿吟虎豹啼，云气迷西东。
中有遯世士，超然閟孤踪。
被兰服明月，起坐松声中。
夜锻吸沆瀣，朝琴庇青葱。
骑星友元气，巢许安可同。
俛眄区中人，飞埃集毛锋。
问津或不缪，从子游鸿蒙。
春日杂兴四首·其一
作者：秦观
朝代：宋
体裁：古风

桃李用事辰，鲜明夺云绮。繁华一朝去，默默惭杞梓。时徂鹰化鸠，地迁橘为枳。独有羡门生，后天犹不死。
春词绝句五首
作者：秦观
朝代：宋

蒲萄裀暖蕙薰微，红日窥轩睡觉时。人倦披衣双燕出，青丝披罥木兰枝。弱云亭午弄春娇，高柳无风妥翠条。懒读夜书搔短发，隔垣时听卖饧箫。都城春富百花披，长忆人归驻马时。浅色御黄应好在，为谁还发去年枝。风驱白雨洗园林，蔽地飞花一寸深。狂紫浪红俱已矣，老春虽在亦何心。颠毛渐脱风情少，匣剑空存侠气销。人远地偏无酒肉，春深花鸟谩相撩。
春词绝句五首·其一
作者：秦观
朝代：宋

蒲萄裀暖蕙熏微，红日窥轩睡觉时。
人倦披衣双燕出，青丝披罥木兰枝。
春词绝句五首·其一
作者：秦观
朝代：宋

蒲萄裀暖蕙薰微，红日窥轩睡觉时。人倦披衣双燕出，青丝披罥木兰枝。
春词绝句五首·其三
作者：秦观
朝代：宋
体裁：七言绝句

都城春富百花披，长忆人归驻马时。浅色御黄应好在，为谁还发去年枝。
春词绝句五首·其二
作者：秦观
朝代：宋

弱云亭午弄春娇，高柳无风妥翠条。懒读夜书搔短发，隔垣时听卖饧箫。
春词绝句五首·其二
作者：秦观
朝代：宋

弱云亭午弄春娇，高柳无风妥翠条。
懒读夜书搔短髮，隔垣时听卖饧箫。
春词绝句五首·其五
作者：秦观
朝代：宋
体裁：七言绝句

颠毛渐脱风情少，匣剑空存侠气销。人远地偏无酒肉，春深花鸟谩相撩。
春词绝句五首·其四
作者：秦观
朝代：宋
体裁：七言绝句

风驱白雨洗园林，蔽地飞花一寸深。狂紫浪红俱已矣，老春虽在亦何心。
显之禅老许以草庵见处作诗以约之
作者：秦观
朝代：宋
体裁：七言律诗

橡叶冈头释马衔，区中奇观得穷探。崖空飞鼠声相应，江静群峰影倒涵。居士碧云裁秀句，道人哀玉扣清谈。偶成二老风流事，不是三乘宿草庵。
晚出左掖
作者：秦观
朝代：宋
体裁：七言绝句

金爵觚棱转夕晖，翩翩宫叶堕秋衣。出门尘障如黄雾，始觉身从天上归。
望海潮
作者：秦观
朝代：宋
体裁：词

星分牛斗，疆连淮海，扬州万井提封。花发路香，莺啼人起，珠帘十里东风。豪俊气如虹。曳照春金紫，飞盖相从。巷入垂杨，画桥南北翠烟中。
追思故国繁雄，有迷楼挂斗，月观横空。纹锦制帆，明珠溅雨，宁论爵马鱼龙。往事逐孤鸿。但乱云流水，萦带离宫。最好挥毫万字，一饮拚千钟。
望海潮
作者：秦观
朝代：宋
体裁：词

梅英疏淡，冰澌溶泄，东风暗换年华。金谷俊游，铜驼巷陌，新晴细履平沙。长记误随车，正絮翻蝶舞，芳思交加。柳下桃蹊，乱分春色到人家。
西园夜饮鸣笳，有华灯碍月，飞盖妨花。兰苑未空，行人渐老，重来是事堪嗟。烟暝酒旗斜。但倚楼极目，时见栖鸦。无奈归心，暗随流水到天涯。
望海潮
作者：秦观
朝代：宋
体裁：词

秦峰苍翠，耶溪潇洒，千岩万壑争流。鸳瓦雉城，谯门画戟，蓬莱燕阁三休。天际识归舟，泛五湖烟月，西子同游。茂草台荒，苎萝村冷起闲愁。
何人览古凝眸，怅朱颜易失，翠被难留。梅市旧书，兰亭古墨，依稀风韵生秋。狂客鉴湖头，有百年台沼，终日夷犹。最好金龟换酒，相与醉沧州。
望海潮 其一 四首
作者：秦观
朝代：宋
体裁：词

星分牛斗，疆连淮海，扬州万井提封。花发路香，莺啼人起，朱帘十里春风。豪俊气如虹，曳照春金紫，飞盖相从。巷入垂杨，画桥南北翠烟中。追思故国繁雄。有迷楼挂斗，月观横空。纹锦制帆，明珠溅雨，宁论爵马鱼龙。往事逐孤鸿，但乱云流水，萦带离宫。最好挥毫万字，一饮拚千钟。
望海潮 四首 其一
作者：秦观
朝代：宋

星分牛斗，疆连淮海，扬州万井提封。花发路香，莺啼人起，珠帘十里东风。豪俊气如虹，曳照春金紫，飞盖相从。巷入垂杨，画桥南北翠烟中。追思故国繁雄。有迷楼挂斗，月观横空。纹锦制帆，明珠溅雨，宁论爵马鱼龙。往事逐孤鸿，但乱云流水，萦带离宫。最好挥毫万字，一饮拚千钟。
望海潮 四首 其三
作者：秦观
朝代：宋
体裁：词

梅英疏淡，冰澌溶泄，东风暗换年华。金谷俊游，铜驼巷陌，新晴细履平沙。长记误随车，正絮翻蝶舞，芳思交加。柳下桃蹊，乱分春色到人家。西园夜饮鸣笳。有华灯碍月，飞盖妨花。兰苑未空，行人渐老，重来是事堪嗟。烟暝酒旗斜，但倚楼极目，时见栖鸦。无奈归心，暗随流水到天涯。
望海潮·四首
作者：秦观
朝代：宋

星分牛斗，疆连淮海，扬州万井提封。花发路香，莺啼人起，珠帘十里东风。豪俊气如虹，曳照春金紫，飞盖相从。巷入垂杨，画桥南北翠烟中。追思故国繁雄。有迷楼挂斗，月观横空。纹锦制帆，明珠溅雨，宁论爵马鱼龙。往事逐孤鸿，但乱云流水，萦带离宫。最好挥毫万字，一饮拚千钟。秦峰苍翠，耶溪潇洒，千岩万壑争流。鸳瓦雉城，谯门画戟，蓬莱燕阁三休。天际识归舟，泛五湖烟月，西子同游。茂草台荒，苎萝村冷起闲愁。何人览古凝眸。怅朱颜易失，翠被难留。梅市旧书，兰亭古墨，依稀风韵生秋。狂客鉴湖头，有百年台沼，终日夷犹。最好金龟换酒，相与醉沧州。梅英疏淡，冰澌溶泄，东风暗换年华。金谷俊游，铜驼巷陌，新晴细履平沙。长记误随车，正絮翻蝶舞，芳思交加。柳下桃蹊，乱分春色到人家。西园夜饮鸣笳。有华灯碍月，飞盖妨花。兰苑未空，行人渐老，重来是事堪嗟。烟暝酒旗斜，但倚楼极目，时见栖鸦。无奈归心，暗随流水到天涯。奴如飞絮，郎如流水，相沾便肯相随。微月户庭，残灯帘幕，匆匆共惜佳期。才话暂分携。早抱人娇咽，双泪红垂。画舸难停，翠帷轻别两依依。别来怎表相思。有分香帕子，合数松儿。红粉脆痕，青笺嫩约，丁宁莫遣人知。成病也因谁。更自言秋杪，亲去无疑。但恐生时注著，合有分于飞。
望海潮·奴如飞絮
作者：秦观
朝代：宋

奴如飞絮，郎如流水，相沾便肯相随。
微月户庭，残灯帘幕，匆匆共惜佳期。
才话暂分携。
早抱人娇咽，双泪红垂。
画舸难停，翠帷轻别两依依。
别来怎表相思。
有分香帕子，合数松儿。
红粉脆痕，青笺嫩约，丁宁莫遣人知。
成病也因谁。
更自言秋杪，亲去无疑。
但恐生时注着，合有分于飞。
望海潮·奴如飞絮
作者：秦观
朝代：宋
体裁：词

奴如飞絮，郎如流水，相沾便肯相随。微月户庭，残灯帘幕，匆匆共惜佳期。才话暂分携。早抱人娇咽，双泪红垂。画舸难停，翠帷轻别两依依。别来怎表相思。有分香帕子，合数松儿。红粉脆痕，青笺嫩约，丁宁莫遣人知。成病也因谁。更自言秋杪，亲去无疑。但恐生时注著，合有分于飞。
望海潮·星分斗牛
作者：秦观
朝代：宋

星分斗牛，疆连淮海，扬州万井提封。
花发路香，莺啼人起，珠帘十里东风。
豪俊气如虹，曳照春金紫，飞盖相从。
巷入垂杨，画桥南北翠烟中。
追思故国繁雄。有迷楼挂斗，月观横空。
纹锦制帆，明珠溅雨，宁论爵马鱼龙。
往事逐孤鸿，但乱云流水，萦带离宫。
最好挥毫万字，一饮拚千钟。
望海潮·星分牛斗
作者：秦观
朝代：宋
体裁：词

星分牛斗，疆连淮海，扬州万井提封。
花发路香，莺啼人起，珠帘十里东风。
豪俊气如虹。
曳照春金紫，飞盖相从。
巷入垂杨，画桥南北翠烟中。
追思故国繁雄。
有迷楼挂斗，月观横空。
纹锦制帆，明珠溅雨，宁论爵马鱼龙。
往事逐孤鸿。
但乱云流水，萦带离宫。
最好挥毫万字，一饮拼千锺。
望海潮·梅英疏淡
作者：秦观
朝代：宋
体裁：词

梅英疏淡，冰澌溶泄，东风暗换年华。
金谷俊游，铜驼巷陌，新晴细履平沙。
长记误随车。
正絮翻蝶舞，芳思交加。
柳下桃蹊，乱分春色到人家。
西园夜饮鸣笳。
有华灯碍月，飞盖妨花。
兰苑未空，行人渐老，重来是事堪嗟。
烟暝酒旗斜。
但倚楼极目，时见栖鸦。
无奈归心。
暗随流水到天涯。
望海潮·洛阳怀古
作者：秦观
朝代：宋

梅英疏淡，冰澌溶泄，东风暗换年华。金谷俊游，铜驼巷陌，新晴细履平沙。长记误随车。正絮翻蝶舞，芳思交加。柳下桃蹊，乱分春色到人家。西园夜饮鸣笳。有华灯碍月，飞盖妨花。兰苑未空，行人渐老，重来是事堪嗟。烟暝酒旗斜。但倚楼极目，时见栖鸦。无奈归心，暗随流水到天涯。
望海潮·秦峰苍翠
作者：秦观
朝代：宋
体裁：词

秦峰苍翠，耶溪潇洒，千岩万壑争流。
鸳瓦雉城，谯门画戟，蓬莱燕阁三休。
天际识归舟。
泛五湖烟月，西子同游。
茂草台荒，苎萝村冷起闲愁。
何人览古凝眸。
怅朱颜易失，翠被难留。
梅市旧书，兰亭古墨，依稀风韵生秋。
狂客鉴湖头。
有百年台沼，终日夷犹。
最好金龟换酒，相与醉沧洲。
望海潮·秦峰苍翠
作者：秦观
朝代：宋
体裁：词

秦峰苍翠，耶溪潇洒，千岩万壑争流。鸳瓦雉城，谯门画戟，蓬莱燕阁三休。天际识归舟，泛五湖烟月，西子同游。茂草台荒，苎萝村冷起闲愁。何人览古凝眸。怅朱颜易失，翠被难留。梅市旧书，兰亭古墨，依稀风韵生秋。狂客鉴湖头，有百年台沼，终日夷犹。最好金龟换酒，相与醉沧州。
望海潮（四之一）
作者：秦观
朝代：宋

星分牛斗，疆连淮海，扬州万井提封。花发路香，莺啼人起，珠帘十里东风。豪俊气如虹。曳照春金紫，飞盖相从。巷入垂杨，画桥南北翠烟中。追思故国繁雄。有迷楼挂斗，月观横空。纹锦制帆，明珠溅雨，宁论爵马鱼龙。往事逐孤鸿。但乱云流水，萦带离宫。最好挥毫万字，一饮拚千钟。
望海潮（四之四）
作者：秦观
朝代：宋
体裁：词

奴如飞絮，郎如流水，相沾便肯相随。微月户庭，残灯帘幕，匆匆共惜佳期。才话暂分携。早抱人娇咽，双泪红垂。画舸难停，翠帏轻别两依依。别来怎表相思。有分香帕子，合数松儿。红粉脆痕，青笺嫩约，丁宁莫遣人知。成病也因谁。更自言秋杪，亲去无疑。但恐生时注著，合有分于飞。
木兰花
作者：秦观
朝代：宋

秋容老尽芙蓉院，草上霜花匀似剪。西楼促坐酒杯深，风压绣帘香不卷。玉纤慵整银筝雁，红袖时笼金鸭暖。岁华一任委西风，独有春红留醉脸。
木兰花
作者：秦观
朝代：宋

秋容老尽芙蓉院，草上霜花匀似翦。西楼促坐酒杯深，风压绣帘香不卷。玉纤慵整银筝雁，红袖时笼金鸭暖。岁华一任委西风，独有春红留醉脸。
木兰花·秋容老尽芙蓉院
作者：秦观
朝代：宋
体裁：词

秋容老尽芙蓉院。草上霜花匀似翦。西楼促坐酒杯深，风压绣帘香不卷。玉纤慵整银筝雁。红袖时笼金鸭暖。岁华一任委西风，独有春红留醉脸。
木兰花慢
作者：秦观
朝代：宋

过秦淮旷望，迥潇洒、绝纤尘，爱清景风蛩。吟鞭醉帽，时度疏林，秋来政情味淡。更一重烟水一重云，千古行人旧恨，尽应分付今人。渔村。望断衡门。芦荻浦、雁先闻。对触目凄凉，红凋岸蓼，翠减汀蘋，凭高正千嶂黯。便无情到此也销魂。江月知人念远，上楼来照黄昏。
木兰花慢
作者：秦观
朝代：宋

过秦淮旷望，迥萧洒、绝纤尘。爱清景风蛩，吟鞭醉帽，时度疏林。秋来政情味淡，更一重烟水一重云。千古行人旧恨，尽应分付今人。渔村。望断衡门。芦荻浦、雁先闻。对触目凄凉，红凋岸蓼，翠减汀苹。凭高正千嶂黯，便无情到此也销魂。江月知人念远，上楼来照黄昏。
木兰花慢·过秦淮旷望
作者：秦观
朝代：宋
体裁：词

过秦淮旷望，回萧洒、绝纤尘。
爱清景风蛩，吟鞭醉帽，时度疏林。
秋来政情味淡，更一重烟水一重云。
千古行人旧恨，尽应分付今人。
渔村。
望断横门。
芦荻浦、雁先闻。
对触目凄凉，红凋岸蓼，翠减汀苹。
凭高正千嶂暗，便无情到此也销魂。
江月知人念远，上楼来照黄昏。
木兰花慢·过秦淮旷望
作者：秦观
朝代：宋

过秦淮旷望，
迥潇洒、绝纤尘，
爱清景风蛩。
吟鞭醉帽，时度疏林，
秋来政情味淡。
更一重烟水一重云，
千古行人旧恨，
尽应分付今人。
渔村。望断衡门。
芦荻浦、雁先闻。
对触目凄凉，
红凋岸蓼，翠减汀萍，
凭高正千嶂黯。
便无情到此也销魂。
江月知人念远，
上楼来照黄昏。
李端叔见寄次韵
作者：秦观
朝代：宋

君文豪赡无与俦，使我吟讽忘离忧。浩如沅湘起阳侯，翻星转日吞数州。华章藻句饶风力，顷刻朱红迷畛域。一班纵复为管窥，万派终难以蠡测。区区文墨倦高情，解鞅还游恍惚庭。半槽新水六尺簟，卧视云物行空青。伊我篮舆抵京县，溽暑黄埃负初愿。君家只在御城东，弥月不能三两见。求仙未若醉中真，蚁斗蛾飞愁杀人。清都梦断理归棹，回首一树琼枝新。归来草木春风换，世事猬毛那可算。幸谢故人频寄书，莫笑元郎自呼漫。
李端叔见寄次韵
作者：秦观
朝代：宋

君文豪赡无与俦，使我吟讽忘离忧。
浩如沅湘起阳侯，翻星转日吞数州。
华章藻句饶风力，顷刻朱红迷畛域。
一班纵復为管窥，万派终难以蠡测。
区区文墨倦高情，解鞅还游恍惚庭。
半槽新水六尺簟，卧视云物行空青。
伊我篮舆抵京县，溽暑黄埃负初愿。
君家只在御城东，弥月不能三两见。
求仙未若醉中真，蚁斗蛾飞愁杀人。
清都梦断理归棹，回首一树琼枝新。
归来草木春风换，世事猬毛那可算。
幸谢故人频寄书，莫笑元郎自呼漫。
林次中奉使契丹刘仲平出倅郓州同舍十有六人饮饯于丁氏园次少蓬韵二首 其一 送次中谏议
作者：秦观
朝代：宋

鲜车百乘使龙庭，路指全燕古北平。祖帐列仙修故事，行台诸部奏新声。留犁挠酒知胡意，尺牍移书示汉情。纳节便应归法从，中途已报制书行。
林次中奉使契丹刘仲平出倅郓州同舍十有六人饮饯于丁氏园次少蓬韵二首 其二 送平仲学士
作者：秦观
朝代：宋
体裁：七言律诗

须句别驾伟仪刑，陵谷初无见坦平。七子建安推世艺，五经中秘擅家声。南宫参掇端如梦，东观分携空复情。莫爱溪堂好风月，早来龙尾道前行。
林次中奉使契丹刘仲平出倅郓州同舍十有六人饮饯于丁氏园次少蓬韵二首·送平仲学士
作者：秦观
朝代：宋

须句别驾伟仪刑，陵谷初无见坦平。
七子建安推世艺，五经中秘擅家声。
南宫参掇端如梦，东观分携空復情。
莫爱溪堂好风月，早来龙尾道前行。
林次中奉使契丹刘仲平出倅郓州同舍十有六人饮饯于丁氏园次少蓬韵二首·送次中谏议
作者：秦观
朝代：宋

鲜车百乘使龙庭，路指全燕古北平。祖帐列仙修故事，行台诸部奏新声。留犁挠酒知胡意，尺牍移书示汉情。纳节便应归法从，中途已报制书行。须句别驾伟仪刑，陵谷初无见坦平。七子建安推世艺，五经中秘擅家声。南宫参掇端如梦，东观分携空复情。莫爱溪堂好风月，早来龙尾道前行。
林次中奉使契丹刘仲平出倅郓州同舍十有六人饮饯于丁氏园次少蓬韵二首·送次中谏议
作者：秦观
朝代：宋

鲜车百乘使龙庭，路指全燕古北平。
祖帐列仙修故事，行台诸部奏新声。
留犂挠酒知胡意，尺牍移书示汉情。
纳节便应归法从，中途已报制书行。
桃源忆故人
作者：秦观
朝代：宋
体裁：词

玉楼深锁薄情种，清夜悠悠谁共。羞见枕衾鸳凤，闷即和衣拥。无端画角严城动，惊破一番新梦。窗外月华霜重，听彻梅花弄。
桃源忆故人·玉楼深锁薄情种
作者：秦观
朝代：宋
体裁：词

玉楼深锁薄情种。
清夜悠悠谁共。
羞见枕衾鸳凤。
闷即和衣拥。
无端画角严城动。
惊破一番新梦。
窗外月华霜重。
听彻梅花弄。
桃源忆故人·玉楼深锁薄情种
作者：秦观
朝代：宋

玉楼深锁薄情种，清夜悠悠谁共？羞见枕衾鸳凤，闷则和衣拥。无端画角严城动，惊破一番新梦。窗外月华霜重，听彻《梅花弄》。
梦中得此
作者：秦观
朝代：宋

缟带横秋匣，寒流烟暮堂。风尘如未息，持此奉君王。
梦中得此
作者：秦观
朝代：宋
体裁：五言绝句

缟带横秋匣，寒流烱暮堂。风尘如未息，持此奉君王。
梦伯收文公
作者：秦观
朝代：宋

昨夜梦故人，心颜少欢趣。自嗟弃有司，却言归山路。君王下明诏，群英翕争赴。焦鹏共挥翮，跛鳖亦骋步。扰扰天地间，飞鸟不知数。何意独萧条，命与时相忤。空复蔽马牛，不为匠人顾。昔为土中花，行待东风煦。今为檐下草，远矣沾秋露。老母鬓成丝，寒妻被无絮。岁暮多严风，絺绤将焉度。觉来不复见，抚枕泪如注。安得万顷波，活此舟中鲋。
梦伯收文公
作者：秦观
朝代：宋

昨夜梦故人，心颜少欢趣。
自嗟弃有司，却言归山路。
君王下明诏，群英翕争赴。
焦鹏共挥翮，跛鳖亦骋步。
扰扰天地间，飞鸟不知数。
何意独萧条，命与时相忤。
空復蔽马牛，不为匠人顾。
昔为土中花，行待东风煦。
今为檐下草，远矣霑秋露。
老母鬓成丝，寒妻被无絮。
岁暮多严风，絺绤将焉度。
觉来不復见，抚枕泪如注。
安得万顷波，活此舟中鲋。
梦扬州
作者：秦观
朝代：宋
体裁：词

晚云收。正柳塘、烟雨初休。燕子未归，恻恻清寒如秋。小栏外、东风软，透绣帏、花蜜香稠。江南远，人何处，鹧鸪啼破春愁。长记曾陪燕游。酬妙舞清歌，丽锦缠头。殢酒为花，十载因谁淹留。醉鞭拂面归来晚，望翠楼、帘捲金钩。佳会阻，离情正乱，频梦扬州。
梦扬州·晚云收
作者：秦观
朝代：宋

晚云收。正柳塘、烟雨初休。燕子未归，恻恻清寒如秋。小栏外，东风软，透绣帷、花蜜香稠。江南远，人何处，鹧鸪啼破春愁。长记曾陪燕游。酬妙舞清歌，丽锦缠头。殢酒为花，十载因谁淹留。醉鞭拂面归来晚，望翠楼，帘卷金钩。佳会阻，离情正乱，频梦扬州。
梦扬州·晚云收
作者：秦观
朝代：宋
体裁：词

晚云收。正柳塘、烟雨初休。燕子未归，恻恻清寒如秋。小阑外、东风软，透绣帷、花蜜香稠。江南远，人何处，鹧鸪啼破春愁。长记曾陪燕游。酬妙舞清歌，丽锦缠头。殢酒为花，十载因谁淹留。醉鞭拂面归来晚，望翠楼、帘卷金钩。佳会阻，离情正乱，频梦扬州。
次韵东坡上元扈从三绝
作者：秦观
朝代：宋

赭黄伞底望龙章，不断惟闻蜡炬香。一片韶音归复道，重瞳左右列英皇。端门魏阙郁峥嵘，灯火成山辇路平。不待上林莺百啭，教坊先已进新声。仗下番夷各一群，机泉如雨自缤纷。细看香案旁边吏，却是茅家大小君。
次韵东坡上元扈从三绝
作者：秦观
朝代：宋

赭黄繖底望龙章，不断惟闻蜡炬香。一片韶音归复道，重瞳左右列英皇。
次韵东坡上元扈从三绝·其一
作者：秦观
朝代：宋
体裁：七言绝句

赭黄伞底望龙章，不断惟闻蜡炬香。一片韶音归复道，重瞳左右列英皇。
次韵东坡上元扈从三绝·其三
作者：秦观
朝代：宋
体裁：七言绝句

仗下番夷各一群，机泉如雨自缤纷。细看香案旁边吏，却是茅家大小君。
次韵东坡上元扈从三绝·其二
作者：秦观
朝代：宋

端门魏阙郁峥嵘，灯火成山辇路平。不待上林莺百啭，教坊先已进新声。
次韵东坡上元扈从三绝·其二
作者：秦观
朝代：宋

端门魏阙鬰峥嵘，灯火成山辇路平。
不待上林鶑百啭，教坊先已进新声。
次韵传道自适兼呈都司芸叟学士
作者：秦观
朝代：宋
体裁：五言律诗

楚国陈夫子，周南颇滞留。弊袍披槁叶，瘦马兀扁舟。药饵过三伏，文书散百忧。何人共禅悦，居士有浮休。
次韵何子温
作者：秦观
朝代：宋

一星就起海隅傍，县弩前驱过射阳。
行见斯民无重困，坐令吾道有余光。
簿书不碍诗人笔，猿鸟常窥使者章。
谈笑自然群吏肃，何须酒后次公狂。
次韵何子温
作者：秦观
朝代：宋

一星就起海隅傍，县弩前驱过射阳。行见斯民无重困，坐令吾道有余光。簿书不碍诗人笔，猿鸟常窥使者章。谈笑自然群吏肃，何须酒後次公狂。
次韵何子温
作者：秦观
朝代：宋

一星就起海隅傍，县弩前驱过射阳。行见斯民无重困，坐令吾道有馀光。簿书不碍诗人笔，猿鸟常窥使者章。谈笑自然群吏肃，何须酒后次公狂。
次韵侍祠南郊
作者：秦观
朝代：宋
体裁：七言律诗

风马云车下九天，郊柴初告帝心虔。天如倚盖临坛上，星若连珠绕御前。缥缈佩环参雅奏，岧峣楼阁抱非烟。侍臣举酒欣相属，醉看参横左右肩。
次韵侍祠南郊
作者：秦观
朝代：宋

风马云车下九天，郊柴初告帝心虔。
天如倚盖临坛上，星若连珠绕御前。
缥缈佩环参雅奏，迢嶢楼阁抱非烟。
侍臣举酒欣相属，醉看参横左右肩。
次韵公辟会流觞亭
作者：秦观
朝代：宋

偷引湖光一派飞，咏觞还却似当时。吴歌送酒随流急，越艳浮花转曲池。山庙早因前守彻，冰盘元是故工遗。年年禊饮今非昔，不到兰亭到北池。
次韵公辟即席呈太虚
作者：秦观
朝代：宋

与君邻并共烟霞，乘兴时时过我家。更漏一新闻晓角，门阑数级看秋花。湖山对值全如买，风月相期不用赊。赖有醉毫吟更苦，他年分作句图夸。
次韵公辟即席呈太虚
作者：秦观
朝代：宋

与君邻并共烟霞，乘兴时时过我家。更漏一新闻晓角，门阑数级看秋花。湖山对值全如买，风月相期不用赊。赖有醉毫吟更苦，他年分作句图誇。
次韵公辟州宅月夜偶成
作者：秦观
朝代：宋

新秋过雨月如霜，缓足蓬莱彻上方。翠木玲珑藏宝界，白烟浓淡锁华堂。书名越艳谁兴发，角动单于自感伤。山似卧龙天似水，却疑身在海中央。缭绕千重雨后凉，月含秋色上东方。风催络纾归金井，月转檀栾荫画堂。游目骋怀佳兴发，感时抚事壮心伤。归来枕簟清无梦，卧看明星到未央。
次韵公辟州宅月夜偶成
作者：秦观
朝代：宋

缭绕千重雨後凉，月含秋色上东方。
风催络纾归金井，月转檀栾荫画堂。
游目骋怀佳兴发，感时抚事壮心伤。
归来枕簟清无梦，卧看明星到未央。
次韵公辟州宅月夜偶成·其一
作者：秦观
朝代：宋

新秋过雨月如霜，缓足蓬莱彻上方。翠木玲珑藏宝界，白烟浓淡锁华堂。书名越艳谁兴发，角动单于自感伤。山似卧龙天似水，却疑身在海中央。
次韵公辟闻角有感
作者：秦观
朝代：宋

一听胡笳动越吟，声潜地底气逾深。千宫月色单于曲，万里天光魏阙心。秉烛何人犹把盏，挑灯有女正穿针。早寒时节黄昏後，更逐西风应远砧。
次韵公闢会流觞亭
作者：秦观
朝代：宋

偷引湖光一派飞，咏觞还却似当时。
吴歌送酒随流急，越艷浮花转曲池。
山庙早因前守彻，冰盘元是故工遗。
年年禊饮今非昔，不到兰亭到北池。
次韵公闢会蓬莱阁
作者：秦观
朝代：宋
体裁：七言律诗

林声摵摵动秋风，共蹑丹梯上卧龙。路隔西陵三两水，门临南镇一千峰。湖吞碧落诗争发，塔涌青冥画几重。非是登高能赋客，可怜猿鹤自相容。
次韵公闢即席呈太虚
作者：秦观
朝代：宋

与君邻并共烟霞，乘兴时时过我家。
更漏一新闻晓角，门阑数级看秋花。
湖山对值全如买，风月相期不用赊。
頼有醉毫吟更苦，他年分作句图夸。
次韵公闢将受代书蓬莱阁
作者：秦观
朝代：宋
体裁：七言律诗

城连湖岸水为关，旦暮樵风自往还。龟负宝林新佛地，龙蟠使宅老仙山。平生仕宦今何得，终日登临独未闲。岁满徘徊难遽别，就中潇洒异人间。
次韵公闢州宅月夜偶成·其一
作者：秦观
朝代：宋

新秋过雨月如霜，缓足蓬莱彻上方。
翠木玲珑藏宝界，白烟浓淡锁华堂。
书名越艷谁兴发，角动单于自感伤。
山似卧龙天似水，却疑身在海中央。
次韵公闢州宅月夜偶成·其二
作者：秦观
朝代：宋
体裁：七言律诗

缭绕千重雨后凉，月含秋色上东方。风催络纾归金井，月转檀栾荫画堂。游目骋怀佳兴发，感时抚事壮心伤。归来枕簟清无梦，卧看明星到未央。
次韵公闢闻角有感
作者：秦观
朝代：宋
体裁：七言律诗

一听胡笳动越吟，声潜地底气逾深。千宫月色单于曲，万里天光魏阙心。秉烛何人犹把盏，挑灯有女正穿针。早寒时节黄昏后，更逐西风应远砧。
次韵出省马上有怀蒋颖叔
作者：秦观
朝代：宋

新淬鱼肠玉似泥，将军唾手取河西。偏裨万户封龙额，部曲千金赐袅蹄。制诏行闻降紫泥，簪花且醉玉东西。羌人谁谓多筹策，止有黔驴技一蹄。
次韵出省马上有怀蒋颖叔·其一
作者：秦观
朝代：宋

新淬鱼肠玉似泥，将军唾手取河西。偏裨万户封龙额，部曲千金赐袅蹄。
次韵出省马上有怀蒋颖叔·其一
作者：秦观
朝代：宋

新淬鱼肠玉似泥，将军唾手取河西。
偏裨万户封龙额，部曲千金赐褭蹄。
次韵出省马上有怀蒋颖叔·其二
作者：秦观
朝代：宋

制诏行闻降紫泥，簪花且醉玉东西。
羌人谁谓多筹策，止有黔馿技一蹄。
次韵出省马上有怀蒋颖叔·其二
作者：秦观
朝代：宋

制诏行闻降紫泥，簪花且醉玉东西。羌人谁谓多筹策，止有黔驴技一蹄。
次韵刘逊父以宁斋诗二轴作以还之
作者：秦观
朝代：宋
体裁：七言律诗

扬舲偶过海边州，一见名郎破百忧。荀氏诸龙俱俊伟，河东小凤最风流。明珠白璧俱投报，细草幽花入献酬。别驾旧斋何足念，文昌新府待公游。
次韵参寥三首
作者：秦观
朝代：宋

武陵渔子入花源，但见秦人不得仙。会有黄鹂鸣翠柳，何妨白眼望青天。长安仕路与云齐，倦仆羸骖不可跻。但得玄晖曾折简，何须平子更安题。且折花枝醉复醒，人间时节易峥嵘。屠龙肯自羞无用，画虎从人笑不成。
次韵参寥三首·其一
作者：秦观
朝代：宋
体裁：七言绝句

武陵渔子入花源，但见秦人不得仙。会有黄鹂鸣翠柳，何妨白眼望青天。
次韵参寥三首·其三
作者：秦观
朝代：宋
体裁：七言绝句

且折花枝醉复醒，人间时节易峥嵘。屠龙肯自羞无用，画虎从人笑不成。
次韵参寥三首·其三
作者：秦观
朝代：宋

且折花枝醉復醒，人间时节易峥嵘。
屠龙肯自羞无用，画虎从人笑不成。
次韵参寥三首·其二
作者：秦观
朝代：宋
体裁：七言绝句

长安仕路与云齐，倦仆羸骖不可跻。但得玄晖曾折简，何须平子更安题。
次韵参寥莘老
作者：秦观
朝代：宋

迅风薄高林，万象号虎豹。纷披枳与棘，尔复鼓狂闹。我垣既已颓，我栋又以挠。岂无一木枝，横力难与较。黎明忽自罢，晴日射鱼罩。死水失狂澜，衰木回故貌。劳生真梦事，往趋如睡觉。炊黍焚黄鹑，吾其理归棹。
次韵参寥莘老
作者：秦观
朝代：宋

迅风薄高林，万象号虎豹。
纷披枳与棘，尔復鼓狂闹。
我垣既已颓，我栋又以挠。
岂无一木枝，横力难与较。
黎明忽自罢，晴日射鱼罩。
死水失狂澜，衰木回故貌。
劳生真梦事，往趋如睡觉。
炊黍焚黄鹑，吾其理归棹。
次韵参寥见别
作者：秦观
朝代：宋
体裁：七言绝句

炉香冉冉纡寒穗，篝火荧荧擢夜芒。预想江天回首处，雪风横急雁声长。
次韵夏侯太冲秀才
作者：秦观
朝代：宋

儒官饱闲散，室若僧坊静。
北窗腹便便，支枕看斗柄。
或时得名酒，亭午犹中圣。
醒来复何事，弄笔赋秋兴。
焉知懒是真，但觉贫非病。
茫茫流水意，会有知意听。
钟鼎与山林，人生各天性。
次韵夏侯太冲秀才
作者：秦观
朝代：宋

儒官饱闲散，室若僧坊静。北窗腹便便，支枕看斗柄。或时得名酒，亭午犹中圣。醒来复何事，弄笔赋秋兴。焉知懒是真，但觉贫非病。茫茫流水意，会有知音听。钟鼎与山林，人生各天性。
次韵夏侯太冲秀才
作者：秦观
朝代：宋

儒官饱闲散，室若僧坊静。
北窗腹便便，支枕看斗柄。
或时得名酒，亭午犹中圣。
醒来復何事，弄笔赋秋兴。
焉知懒是真，但觉贫非病。
茫茫流水意，会有知音听。
钟鼎与山林，人生各天性。
次韵太守向公登楼眺望二首
作者：秦观
朝代：宋

茫茫汝水抱城根，野色偷春入烧痕。千点湘妃枝上泪，一声杜宇水边魂。遥怜鸿隙陂穿路，尚想元和贼负恩。粉堞女墙都已尽，恍如陶侃梦天门。庖烟起处认孤村，天色清寒不见痕。车辋湖边梅溅泪，壶公祠畔月销魂。封疆尽是春秋国，庙食多怀将相恩。试问李斯长叹后，谁牵黄犬出东门。